EAJren kudeaketa jopuntuan jarrita egin zuen atzo eskualdeko ekitaldia EH Bilduk, Maddalen Iriarteren eskutik - Laudio - Aiaraldea.eus\nEAJren kudeaketa jopuntuan jarrita egin zuen atzo eskualdeko ekitaldia EH Bilduk, Maddalen Iriarteren eskutik\nAitor Aspuru Saez 2020-07-04 11:03\nCOVID-19aren krisialdiaren kudeaketaren aurkako mezuarekin egin zuen atzo mitina EH Bilduk Laudion. Eskualdeko egitasmoan ezkerreko mezua indartu zuen koalizioak. Maddalen Iriarte lehendakarigaiarekin batera, Mikel Otero Arabako zerrendaburua, Eba Blanco lurralde historikoko bigarren hautagaia eta Aiaraldeko ordezkariak igo ziren oholtzara.\nEH Bilduko hainbat ordezkari batu ziren atzo Laudioko Alberto Acero plazan eskualdeko mitinean parte hartzeko. Oholtzan hitz egin zuten Eba Blancok, Mikel Oterok eta Maddalen Iriartek etaKike Fernandez de Pinedo eta koalizioko beste hainbat kide ere egon ziren.\nAurkezpen lanen ardura Lamia Arcas zinegotzi laudioarrak hartu zituen eta Ainhize Solaun Arabako batzarkideak dantzatu zuen Maddalen Iriarteren hitzartzea baino lehen.\nMikrofonoa baliatu zuen lehenengo hautagaia Eba Blanco izan zen. Pili Arsuaga eta Fontso Isasi gogora ekarri zituen, beste zerrendakideak bezala, bere parte hartzea hasteko. Gero, amurrioarrak kanpaina hasi zenetik zabaldutako mezuak azpimarratu zituen: EAJk eta PSE-EEk Aiaraldea ahaztu dutela, eskualdeko 1. sektorea, industria eta autonomoak babestu eta bultzatu beharra dagoela, eta gazteen arazoak, zaintza eta osasun sistema erdigunean jarri behar direla.\nOndoren, Mikel Oteroren txanda heldu zen. Pili, Fontso eta presoak bisitatzera joaten ziren bitartean hil ziren beste 14 lagunak oroitu zituen eta sakabanaketaren biktimak aitortu behar direla adierazita hasi zuen bere diskurtsoa.\nOtero oso kritikoa izan zen EAJren kudeaketarekin eta Iñigo Urkullu Lehendakariari leporatu zion auzolanari buruz hitz egitea, baina akordioak ez lortzea. Zehazki, Urkulluri egotzi zion COVID-19ko krisialdian iniziatibarik ez izatea eta oposizioa zein sindikatuak ez entzutea. EH Bilduko hautagaiak adierazi zuen Osakidetzako eta hezkuntza sistemako langileek, garraiolariek edota garbitzaileek konpondu zituztela pandemiaren arazoak, Lehendakariak ez baitzuen lidergorik izan.\nHorrez gain, aldaketa klimatikoa izan zuen hizpide Oterok eta EAJri aurpegiratu zion zilegitasunik ez izatea horri buruz aritzeko: "8 urte egon dira gobernuan eta ez dituzte CO2 isurketak murriztu. Horren ordez, AHT, errauskailuak, inork erabiltzen ez dituen errepideak eta porlana bultzatu dituzte". Aldiz, hautagaiak nabarmendu du EH Bilduk benetako aukera ekologikoak sustatu dituela udalerritan: "Horiek ondo daude, baina eskala aldaketa egin behar da eta horretarako gobernatu behar dugu."\nHelburu hori betetzeko, Mikel Oterok aldarrikatu zuen ezkerreko boto guztiak erakarri behar dituela EH Bilduk.\nMezu bera errepikatu zuen Maddalen Iriartek. Lehendakarigaiak koronabirusaren ondorioz hil direnak edo gaitz hori sufritu dutenak omenduz hasi zuen bere hitzartea. Halaber, erantsi zuen Osakidetza, tamalez, ez dela jadanik antzina izandako puntako osasun zerbitzua, EAJk eta PSE-EEk egindako murrizketak direla medio.\nLehendakarigaiak adierazi zuen Eusko Jaurlaritzaren kudeaketa ez dela batere ona izan COVID-19 birusari aurre egiteko eta gogoratu zuen Euskal Autonomia Erkidegoko Justizia Auzitegi Nagusiak aitortu berri duela gobernu autonomoak arriskuan jarri zituela osasun sistemako langileak. Bide hori jarraiki, Iriartek azaldu zuen Euskadi estatu independentea izanez gero, Europako bigarren lurraldea izango litzatekeela hildakoen kopuruari erreparatuta, Belgikaren atzetik.\nHorren guztiaren aurrean, politikariak azaldu zuen EH Bilduk konpromisoak hartu dituela Osakidetza indartzeko, kalitatezko enplegua bultzatzeko, gazteen arazoei konponbideak bilatzeko, aldaketa klimatikoa ekiditeko, zaintza sistema publikoa ezartzeko eta nagusien egoitzen kontrol publikoa ziurtatzeko, hezkuntza sistema hobetzeko -ratioak aldatuta- eta euskararen alde egiteko.\nBukatzeko, Iriartek gogoratu zuen EH Bildun ez dela ustelkeria ezta indarkeria matxista onartzen eta aldarrikatu zuen EAJk ez bezala, erabakitzeko eskubidea bermatzeko iniziatibak hartuko dituela koalizioak.


Euskarak blaituko du hiria, Euskararen Nazioarteko Egunean : Irutxuloko Hitza\nAmassorrain ikastolako haurrak, Euskararen Eguneko ospakizunetan. (Argazkia: Lide Ferreira)\nEuskararen Egunaren harira, hamaika jarduera antolatu dituzte auzoetako euskara batzordeek joan den egunetan. Auzo askotan jai giroan ospatu dituzte Euskararen Egunaren bueltan antolatutako ekimenak, baina, oraindik, ez dira ospakizunak bukatu. Abenduaren 3an, Euskararen Egunean bertan, donostiarrek izango dute zer egin.\nZuloaga plazan ere izango dira ekitaldiak. Urtebete igaro da Euskaraldiaren lehen edizioa egin zenetik eta urtebete barru, 2020ko azaroan, jarriko da martxan bigarren edizioa. Hori dela eta, Donostiako Euskaraldiak herritarrak gonbidatu nahi ditu Zuloagako kale ekintzara. Bertan, herritarren bizipenak jaso eta hurrengo edizioari begira dituzten desirak eta nahiak partekatuko dituzte. Ekitaldi irekia izango da eta edonork parte hartu ahal izango du. 11:00etan hasiko dira. Gainera, 10:00etan, 11:30etan eta 17:00etan, Mintzodromoak egingo ditu Bagera elkarteak San Telmo Museoan.\nHona hemen hiriko auzoetan antolatu dituzten jarduerak:\n18:00 Haurtxokoa euskaraz janzten, Aieteko haurtxokoan.\n15:00 Haurrentzako tailerrak, Easo plazan.\n17:00 Txokolate jana, Easo plazan.\n17:30 Haur jolasak, Easo plazan.\n11:00 Mintzodromoa, Larratxo kultur etxean.\n18:00 Euskararekin jolasten, haurtxokoan.\n18:00 Eukalhama, gaztelekuan.\n19:00 Derbia liburuaren irakurketa publikoa, Juan Mari Irigoienekin, San Luis Gonzaga plazan.\n17:30 Euskaraokea, haurtxokoan.\n18:00 Euskararen egunaren aldeko txapa tailerra, gaztelekuan.\n11:00 Kantujira, Amassorrain ikastolan.\n18:00 Mintza eta bultza, euskararen aldeko txokoa sortzen; gaztelekuan.\n18:00 Euskara sustatzeko jolas txikiak, gaztelekuan.\n18:30 Ipuin kontalaria: Aitziber Sanpedro. Eltzegor elkartean.\n9:15 Kantu jira, Aitor ikastola eta Maria Reina ikastetxeko haurrekin, Egian zehar.\n10:00 Krosa, Maria Reina ikastetxeko DBHko ikasleekin, Egian zehar.\n10:30 Aitor ikastola eta Maria Reina ikastetxo haurren emanaldia: kantua, bertsoak eta dantza.\n11:00 Pelaxen kontzertu pedagogikoa, Gazteszenan.\n17:00 Euskararen sarea, kontzertu pedagogikoa. Sare bat osatuko dute zutabeen artean, eta marrazkiak zintzilikatzeko aukera izango da Antxeta Ttan Ttakunek lagunduta. Plaza Haundin.\n17:30 Euskararen Eguneko Rimybua, haurtxokoan.\n18:00 Euskarazko olerkien irakurraldia, Egiako taldearekin; Egiako kultur etxean.\n18:00 Euskaraokea, gaztelekuan.\n18:45 Musika eskolako ikasle eta irakasleen emanaldia, Atotxako zelaia plazan.\n17:30 Euskararekin jolasean, gaztelekuan.\n18:00 Euskal jolasten arratsaldea, haurtxokoan.\n18:00 Euskal puxikak, Intxaurrondotik harago!, haurtxokoan.\n18:00 Matraka jolasa, gaztelekuan.\n19:00 Nitik harago! Baietz 11 Intxaurrondon egitasmoaren bukaera ekitaldia, Intxaurrondo kultur etxean.\n18:00 Euskotabu, haurtxokoan.\n17:30 Euskal askari osasuntsua, Leire plazan.\n18:00 Zirko tailerra, Xomorro taldearekin; Leire plazan.\n10:00 – 10:45 Mintzodromoa eta Mintzanet.\n11:00 – 11:25 Euskaraldia kale ekintza, Zuloaga plazan.\n11:30 – 12:30 Mintzodromoa eta Mintzanet.\n17:00 – 18:00 Mintzodromoa.\n19:00 -20:15 Bertsoaren harria (Bilintx) saioa, Koldo Izagirre, Beñat Gaztelumendi eta Maialen Lujanbiorekin.


Jendartea 2004-12-14 21:57\nTrafiko aldaketak Astrabuduan lanak direla eta\nUkberri\tTxakurzulo eta Etxegorriko etengailuak berritzeko lanak direla eta, kale horietan ezin izango da ibilgailurik ibili eta, beraz, trafikoa desbideratu egingo da. Horrela, abenduaren 14, 15 eta 16an itxi egingo da Txakurzulo eta Etxegorri kaleek bat egiten duten tartea. Egun horietan, La Avanzadatik datozen hirugarren mailako ibilgailuek Atxutegiko bidea erabili beharko dute derrigorrean, Astrabuduako hirigunea zeharkatzeko.\nKultura 2004-12-13 18:49\nBihar egingo du Berbots euskara elkarteak ohiko batzarra\nUkberri\t Erandioko euskaltzaleek bilera izango dute bihar Berbots Erandion Euskaraz taldearen egoitzan. Elkartearen aurreko batzarrean erabaki zuten legez, iluntzeko 7:30ean hasiko da bilkura. Besteak beste, ostiralean egingo den bertso-jira eta larunbateko ipuin kontalariaren saioak direla-eta egin beharreko azken ikutuez eta gazteak eta euskarari buruzko proiektuaz mintzatuko da.\nJendartea 2004-11-29 22:07\nErandioko Udalak "zaila" ikusten du erretako etxeko bizilagunak bertara itzuli ahal izatea\nUkberri\tJoan den asteartean, Erandioko Pagoeta kaleko 5. zenbakian izandako sutearen ondorioz euren etxea utzi behar izan zuten lau familietako kideak bertara bueltatu ahal izatea "oso zaila" ikusten dute udal arduradunek. Asier San Nicolas Hirigintza zinegotziak adierazitakoaren arabera, "larriki kaltetuak aurkitzen dira egituraren hainbat elementu, teilatua, hurrenez hurren". Hala ere, teknikarien behin betiko txostenaren zain daudela aipatu du.\nJendartea 2004-11-29 21:27\nErandioko bizilaguna zauritu da Galdakaon izandako auto-istripuan\nUkberri\tPronostiko erreserbatuko zauriak izan ditu PA.N.R. 35 urteko erandioztarrak, 11:30ak baino apurtxo bat lehenago, bere autoak beste baten kontra jo duenean, Galdakaoko Erletxeko errotondan, DYAko iturriek jakinarazi dutenez. Aipatu udalerriko ospitalera eraman behar izan dute zauritua.\nKultura 2004-11-26 18:09\nIpuin tailerrak antolatu dituzte Erandion\nUkberri\tErandioko Euskara Zerbitzuak ipuin tailerrak antolatu ditu guraso, irakasle, begirale, hezitzaile eta interesatuta egon daitezkeen guztiei zuzenduta. Azaroaren 29tik abenduaren 24ra egongo da izena emateko epea. Informazio gehiagorako, 94 489 01 28 telefono zenbakira deitu edota euskara@erandioko-udala.net helbidera bidali dezakete mezua interesa dutenek.\nJendartea 2004-11-25 20:59\nLau dira sutearen ondorioz etxez aldatu behar izan dituzten familiak\nUkberri\tHerenegun, Erandioko Pagoeta kaleko 5. zenbakian izandako sutearen ondorioz euren etxea utzi behar izan zuten lau familiei landetxe batean eman die ostatua Udalak, tokiko erakundeko teknikariek eraikinean izandako kalteak aztertu bitartean. Bertoko bizilagunei euren pisuetara sartzen utzi zieten atzo, udaltzaingoen begiradapean, sutetik libratutako arropak eta bestelako ondasunak hartzeko.\nJendartea 2004-11-24 21:12\nKZgunea zabaldu dute Astrabuduan\nUkberri\tErandio udalerriko bigarren KZgunea inauguratu dute gaur Astrabuduako Atxutegi kalean. 300 metroko azalera du eta 16 ordenagailu daude bertan. Hain zuzen ere, Altzagakoak duen jende pilaketa eta erabiltzaile hazkundea dela medio, informatika prestakuntzarako zentro berria ireki behar izan du Udalak.\nJendartea 2004-11-24 13:45\nHainbat auzotar etxez aldatu behar izan dituzte sute baten ondorioz\nUkberri\tBadirudi zirkuitulaburrak eragin zuela atzo Erandioko Pagoeta kaleko 5. zenbakian izandako sutea. Eguerdiko hamabiak aldera gertatu zen ezbeharra aipatu etxebizitzako lehenengo pisuko eskuin eskuko gelan, Altzaga auzoan. Txakur bat bakarrik suertatu zen hilda, baina bizilagunak etxez aldatu behar izan dituzte, sutearen eta suhiltzaileek hori amatatzeko erabilitako uraren ondorioz, eraikina "oso egoera txarrean" gelditu delako. Behera botatzea ez dute baztertzen udal arduradunek, "erortzeko arriskua dagoelako".\nKultura 2004-11-23 11:19\nGaur bilduko da Erandioko Euskararen Aholku Batzordea\nUkberri\tUrriaren 26an egindako bilkurari jarraipena emanez, Erandioko udalbatza-aretoak hartuko du, gaur 20:00etatik aurrera, Euskararen Aholku Batzordearen batzar berria. Euskararen Biziberritzeko Plan Nagusiaren (EBPN) helburuak lortzeko, Udalari aholkuak ematea da horren eginkizuna eta zabalik dago gaian interesa daukaten pertsona guztientzat. Oraingoan, 2005eko kudeaketa planean sartu beharreko neurri eta ekintzen gaineko proposamen zehatzak jaso nahi dituzte udal ordezkariek.\nKirolak 2004-11-23 10:49\nUkberri\tKantabriako Oriñon herrian dagoen Candina haitzara (479 metro) igotzea izango dute helburu, azaroaren 28an, Astrabuduako Atxazpe Mendi Taldekoek, baita txangora joan nahi diren beste guztiek ere. Besteak beste, 8:00etan abiatuko dira igandean ohiko lekutik eta 14:00etarako aurrikusten dute Astrabuduan bueltan egotea. Izena emateko gaur edo etzi egongo da aukera, 19:00etatik 20:30era, 94 467 19 01 telefono zenbakira deituta.\nIritzia 2004-11-20 21:59\nEuskara, galiziera eta katalana espainiar hizkuntzak ote? - Xabier Kintana / euskaltzaina\nUkberri\t Ondoegi dakit norbaitek maleziaz pentsa dezakeela goikoa galdera erretoriko horietakoa dela, eta ipurterre batek baino gehiagok berehala gogoraraziko didala indarrean dugun Espainiako Konstituzioaren 3. artikulua, honela dioena: "1) Gaztelania da Espainiako Estatuaren hizkuntza ofiziala (...) 2) Espainiako beste hizkuntzak ere ofizialak izango dira haiei dagozkien autonomia-erkidegoetan, beraietako estatutuekin bat etorriz. 3) Espainiako hizkuntza-moten aberastasuna kultur ondarea da, eta ondare horrek begirune eta babes berezia izango du". Eta noski, horren argitan, begien bistan da nik egindako galdera sobera dela. Halere, ene irudiko, gauzak ez daude inondik ere hain garbi.\nPolitika 2004-11-18 22:37\nPresoen senideei 2005eko diru-laguntzak kentzeko eskatu du Erandioko PPk\nUkberri\tErandioko Udaleko 2005eko aurrekontuen zirriborroari egin nahi dizkioten 15 zuzenketen berri eman du gaur Javier Ruiz bertoko popularren bozeramaleak. Besteak beste, espetxerako bidaiak egiteko herriko euskal preso politikoen familiarrei emango dizkieten diru-laguntzak bertan behera utzi nahi ditu Erandioko PPk, baita Udalbiltzara bideratutakoa ere.\nJendartea 2004-11-18 22:36\nBi ertzainen ezbeharra "zerbitzu-ekintzan" gertatutako istriputzat joko du Herrizaingo Sailak\nUkberri\tIrailaren 15ean, Erandion bi autok kolpatuak izan ziren bi polizia agenteen lan egiteko ezintasuna "zerbitzu-ekintzan" gertatutako istripuan jasotako zauri larrien ondorio dela onartuko du, azaroaren 24ko batzarrean, Ertzaintzaren Kontseiluak, ErNE sindikatuak jakinarazi duenez. Horrela, euren soldata osoa baino gehiago kobratuko dute. BI-637 errepidean gertatutako auto-istripua argitzen ari zirela, lehendabizi auto batek, eta jarraian furgoneta batek harrapatu zituen ertzain biak.\nKultura 2004-11-15 22:31\nZumetaren erakusketak zabaldu du kulturgunea Erandioko azoka ohian\nUkberri\t Jose Luis Zumeta margolari gipuzkoarraren erakusketarekin inauguratu zuten ostiralean Erandioko azoka izan zenaren eraikinean jarritako kulturgune berria. Formatu handiko 30 koadroz osatuta, 2005eko urtarrilaren 6a arte izango da ikusgai, 11:00etatik 13:30era eta 17:00etatik 20:00etara arteko ordunegian. Hark iraun bitartean hainbat kultur jarduera egingo dituzte bertan, adin guztietarako. Besteak beste, Erandioko zentroetako ikasleen bisitak hartuko dituzte lanegunetan, goizetan. Pintura tailerrak ere izango dituzte hauek. Asteburuetan, berriz, musika eta antzerki ikuskizunak eskainiko dira bertan herrian kultur jarduerak sustatzeko asmoz. Zumetaren erakusketa amaitutakoan, beste hainbat artisten eskulturak eta margolanak egongo dira ikusgai ekaina bitartean.\nJendartea 2004-11-11 22:23\nBi futbol-zelai berri egingo dituzte Astrabuduan\nUkberri\tErandioko Udalak 2.973.696,70 eurotan esleitu ditu Astrabuduko futbol-zelai berriak eta horien instalazio osagarriak egiteko lanak. Gabonen aurretik hasiko dira egiten, baina egun horien ostean izango dira hondeaketa lanik handienak. Belar artifizialeko futbol zelai nagusi bat (104 x 65 metro), txikiago bat entrenamenduak egiteko, (49,50 x 27 metro) eta 642 ikuslerentzako harmaila estaliak jarriko dituzte.\nIritzia 2004-11-09 19:22\nOsasun eskubidea Brievan - Aiboa Casares / Segiko kide presoa\nUkberri\tBrievan preso gauden euskal preso politikook erakunde eta eragile ezberdinei helarazi diegu idatzi hau, bertako osasun zerbitzuari buruz, eta zehazki ginekologia zerbitzuari buruz, informatu eta hura salatzeko helburuarekin.\nJendartea 2004-10-25 23:13\nGiza-hondakinak aurkitu dituzte itsasadarraren bazterrean\nUkberri\tErandion, itsasadarraren bazterrean karnata bilatzen ari zela, gizaki batena izan daitekeen buruaren "hondakinak" eta belarri bat aurki zituen 'tupper' batean sartuta, ostiral arratsaldean, bertoko arrantzale batek. Eusko Jaurlaritzako Herrizaingo Sailak atzo jakinarazi zuenez, oraindik ez dakite nondik atera diren horiek. Antza, lokatzean erdi-lurperatuta aurkituak izan ziren. Ertzaintzak ikerkeeta abiarazi du gizaki-hondakinen jatorria zein izan daitekeen jakiteko.\nKultura 2004-10-22 22:38\n"Hire Himalaya" erakusketa egongo da ikusgai datorren astetik aurrera Astrabuduan\nUkberri\t BBK Fundazioak antolatuta, "Hire Himalaya" erakusketa egongo da ikusgai, urriaren 25etik azaroaren 5era, Astrabuduko Josu Murueta Kultur Gunean. Erakusketa hau munduko tontorrik garaienetatik hartutako irudiek osatzen dute. Mendietara hurbiltzen gaitu, mendizale orok bete nahi duen amets horretara, hots, oinak planetako gailur gailenetan ipintzea, Iñurrategi anaiek egin zuten bezala. Helburu hori lortzeko, besteak beste, hurrengo hauen laguntza eduki zuten: Juanjo San Sebastián, José Carlos Tamayo, Juanito Oiarzabal, Jon Beloki, eta ez ditzagun ahaztu gainerako laguntzaileak, xerpak, sukaldariak... Ordutegia 10:30etik 14:00etara izango da goizean eta 16:00etik 19:00etara arratsaldean (astelehenetik ostiralera).\n‹‹ Aurrekoak 1 2 3 4 ... 106 107 108 109 110 111 112 113 114 Hurrengoak ››\nKontu zaharra da, baina XXI. mendean pil-pilean dago. Hitzen manipulazioa, mezuen perbertsioa, errealitatearen desitxuratzea… Betikoa. Bankuen publizitatea har dezakegu abiapuntu. “Jende askoren ametsak errealitate bihur daitezen!”, “Zure ametsak gureak dira”… Estrategia da, pertsonenganaino hurbiltzeko diseinatuta dagoena, ia-ia bankuak Gobernuz Kanpoko ...\nErandio 2015-2019, denon artean harresiak botatzen hasi gineneko legealdia\nGogoratu behar dugu, gauden legealdia abian jarri zenean, herritarren eta udalaren arteko harreman-kanalak, biztanleek erregistroan aurkezten zituzten eskaerak eta haiei udalak ematen zizkien erantzunak baino ez zirela. Hartan ere webgune hasiberria bagenuen eta osoko bilkuraren saioek oihartzun txikia zuten. Salbuespen ...\nKirol-ekipamendua eraikitzeari ekin diote Bekoa Ikastetxearen ondoan\n500 edukiontzi berri ipiniko dituzte Erandion\nArte Ederretako ikasleak eta adineko pertsonak, belaunaldien arteko proiektuan murgilduta\nSaharako maratoian hirugarren sailkatu da Jon Salvador, bost saihets-hezur hautsi eta hiru hilabetera\nGizonezko bat atxilotu dute ...\nUdari ondo-etorria egiteko baliatuko ...\nSentsibilizazio-kanpaina jaietan eraso sexistarik ...\nJaponiako arte-egonaldietan sortutako lanak ...\nEuskal Herriko kantutegia, jalgi ...


(…) | 31 eskutik\n← Zuzentzailearen betaurrekoak\nLeku-izenak daramatzaten termino sintagmatikoen idazkeraz →\n2014/12/12 · 07:00\nNere lagun bati galdetu dio norbaitek –oso nor ez den norbaitek?, noregia den norbaitek?– ea frantsesezko il pleut edo ingelesezko it’s raining itzultzerakoan, jatorrizko esaldietako il eta it kontuan izanik, sujeturen bat eduki edo gorde behar ote lukeen itzulpenak ere. Galdetzea libre da: zer egingo diogu ba?\nGoiko esaldi horietan, besterik badirudi ere, ez dago sujeturik, egilerik edo holakorik batere. Galdetu ezkero zer diren edo zeri dagozkion il edo it, ez dago erantzunik; ez dute seinalatzen errealitateko inongo zerik. (Il-ek ez dakar deus hiztunaren gogora; alegiazko elle batek, aldiz, eme ezezagun baten bila jarriko gintuzke, alfer-alferrik.)\nJakingarriak dira Aita Villasanteren honako hitz hauek (Kristau fedearen sustraiak: I. Jainkoa, 31 or.): “Antziñateko gizonek (…) uste zuten Jainkoren bat zebillela euria egiten. Orregatik esaten zuten: Jupiterrek euria ari du”. Hitz okerrak dira, fedeak okertutako hitzak. Iuppiter tonat modukoak ez bide ziren hizkuntza arrunt edo naturalekoak, baizik-eta, deus izatekotan, pentsamolde poetiko edo mitogin batek “osatutako” esaldiak.\nIzan ere, hizkuntza gehienetan daude “osatu gabeko” esaldiak, gertakari natural edo eguraldiaren ingurukoak mintzagai direlarik. Formalki egite bat adierazten duten esaldiak dira, baina egilerik ametitzen ez dutenak. Zenbait hizkuntzatan, gisa honetako esaldietan ‘mundu’, ‘kanpo’, ‘zeru’ edo ‘egun’ esanahia duten hitzak ageri omen dira “sujetu” gisa, baina itxura hutsekoak omen dira sujetu horiek, frantsesez sujet apparent edo ingelesez dummy subject deitzen direnak, goiko il eta it-en tankeratsukoak.\nOsatu gabeko esaldiekin ezin etsi dutenek, osotasunari uko ezin egin diotenek (osasuna osotasunaren baitan jartzen dutenek?) hitz mirarizko bat astindu ohi dute holakoetan: eliditu. Eta orduan, ahotan darabiltzagun esaldi horietan zerbait “eliditua” egongo litzateke; hots, zerbait egongo litzateke eta ez litzateke egongo. Metafisika gramatikal honen arabera, zerbait dago (han nonbait, “sakoneko egituraren batean” edo), baina zerbait hori esan gabe utzia dago: Jainkoa, Natura, Urtzi, NASA edo beste aukerako izaki ahaltsuren bat legoke esan gabe utzia, gure esku ez dauden gertakarien sujetu moduan. Ezin litekeen gauza da: esan gabe uzten denak esan litekeena eta esana ere izan behar luke inoiz, eta bistan da ez dela hola.\nEtsi beharra dago osatu gabeko esaldi horiekin; etsi beharra dago osatu gabeko mundu batekin. Noiznahi diogu Euria ari du eta ez zaigu buruan pasa ere egiten nork? galdetzerik; edo Euria dakar (XVI. mendean ageri dira jadanik Euridakar eta Euridakargaina leku-izenak, aurkintza euritsuaren seinalagarri noski); eta mendebaldean Euria da diote eta ez dute galdetzen zer?; eta Euria ari da ere esaten dute beste batzuek eta ez dute galdetzen zertan?…\nEta beti esaten dugu ari duela eta sekula ez ari dutela, ari dugula edo ari dudala. Zer haundiuste edo ahaluste litzateke hori? Zein psikodiagnostikoren azpian eroriko lirateke holako esaldien esaleak? (Ustez eguraldian eskua sartzeko ahala duten mundu zabaleko euri-dantzariak, gure arteko errogatiben eta konjuruen egileak, Mexikoko tiempero eta granicero-ak eta gainerako abarrak ez dut uste iritsi direnik sekula euria edo dena delakoa “ari dutela” adieraztera.)\nAri du, egiten du, botatzen du, atertzen du, jasotzen du, zabaltzen du, argitzen du, iluntzen du…; zeratzen du, baina ez du ezerk zeratzen. Sujetuaren galera edo hondamendia ikus liteke hor. Gure euskara honek ia gramatikaren beraren kontra itxuratzen du osatu gabeko mundu edo azpimundu bat; egilerik gabeko ingurune berezko bat, inoren esku ez dagoena. Ezin sustantibatu litekeen ezerez bat ageri zaigu sujetu gramatikalaren lekuan; zeharoko ixiltze bat, hezi ezina, izendatu ezina.\nPena da esaldi sujetumotz hauek eguraldiaren ingurukoak izatea gehienbat. Hizkuntzan nik aginduko banu, gorputzaldi, hizketaldi, bizialdi eta beste aldi eta alde askotara zabalduko nituzke. Euskarazko egunkaria itxi zuteneko Gezurra ari du polit hura datorkit gogora: jakin nahi nuke, itzultzaile jaun-andreok, zein hizkuntzak adieraz lezakeen holako zerbait euskarak bezain ederki eta xinpleki. Nolanahi ere, ohartxo bat justiziaz gose eta egarri direnentzat: kontuan hartu beharrekoa da holako esaldi batek hutsik uzten duela sujetuaren, hots, egilearen, hots, errudunaren lekua.\nBuka dezagun gure zera ixil hori dastatuaz:\n Jakina denez, ero askotxok deklaratzen dute –normaltzakoek ez dute deklaratzen: horixe da aldea– Napoleon edo Jainkoa (edo beste baliokide eguneraturen bat) direla. Nekez adituko dugu, ordea, ero batek Euria ari dut edo I’m raining esan duenik. Eromena, hizkuntzaren aiekatik begiraturik, izenen maila axalekoan gelditzen da eskuarki, eta ez da gramatikazko sakonuneetara arrimatzen.\n Eguraldia “goiko” zerbait dela esan genezake, edo nagusiki goietako gorabeherek markatzen duten zerbait. Gezurra ari du esaldiak goietatik –erakundeetatik edo– gezur-botaka ari direla iradokitzen du neretzat. Bestalde, aitatzeko modukoa iruditzen zait oraintsu Hernaniko herrian egin den Euskara ari du ekitaldia, “euskaraz bizitzeko eguna”, erakunde politiko-kultural-hezkuntzakoek antolaturik. Eta bai, trixtea da, baina halaxe da: herri gehienetan, euskaraz bizi direla itxuratzeko, goietatik bota beharra dago euskara jendeen aho-mihietara.\n6 responses to “(…)”\nJULIAN JOSE MAIA LARRETXEA\nEgun on: zurearen osagarri edo argigarri edo, Lesakan aditukatu ditut honelakoak: “zazpiak ari dute” (elizako ezkilak jotzen zituelarik zazpiak), eta “telebisionean Goenkale ari zuen, ongi oroitzen naiz zertso ordutan izan zen”.\nEta ari-rekin hasita, hau ere aipatuko: “horrek ni engainatzen ari nau” edo “horrek hura engainatzen ari du” bezalakoak ere aditzen dira, adintuen artean behinik behin, beharria erne edukiz gero. Eta ustez, ez bakarrik Nafarroan eta Iparraldeko toki exotiko horietan: telebistan entzun nion gipuzkoar bati (ustez Tolosa pilotariari, iruzkingile lanean ari zelarik, Eguzkitzerekin), orain dela urte franko, gisa honetako erran bat: “pilotari honek beste hura ederki umiltzen ari du”. Deskuidoan eskapaturiko hustako hartu behar da? Nik, gure alderdi hartan adituak bainituen gisa horretakoak, ez nuen hala pentsatu: pentsatu nuen hizkuntza-gertakari horrek hedadura handiagoa izanen zuela, nik uste nuen baino…\nBeno, hortxe doa nire ekarria, deustako balio baldin badu ere.\nTolosarena bezalako “ari du” egiturak guztiz naturalak dira gipuzkeraz, eta esango nuke aditz arazleetatik nahikoa hurbil daudela esanahiaren aldetik (beste euskalki batzuetan -arazi-ren bitartez egiten dira halakoak).\nAipatzen duzun “zazpiak ari dute” hori Urnietan ere erabiltzen dugu, Beterrin arrunta dela esango nuke.\n“Engainatzen ari nau” edo “Umiltzen ari du” modukoek ez daukate misterio haundirik, zeren sujetudunak baitira. Esaldi sujetugabe edo sujetumotzak nituen hemen mintzagai. “Zazpiak ari dute” edo “Telebisionean Goenkale ari zuen” modukoak bete-betean sartzen dira esaldi sujetugabeetan. Eguraldia bezala, denbora eta telebista ere goitik botatako zerbaiten parekotzat hartzen ditu zenbait lekutako euskarak? Gure (inoren?) esku ez dauden gertakarien sailean paratzen ditu? Eta “Telebistan gaur Goenkale bota dute” moduko esaldi bat ere bistan da sujetugabea dela, baina beste era batekoa da, ezta? “Gazte bat hil dute”-ren gisakoa da, inondik ere. Eta zer “gisa” da hori?\nBeste galdera bat Lesaka eta Urnietakoei. Zazpietan “Zazpiak ari dute” esan baldin baliteke, ordu batean zer esaten da? “Ari du”? Komunztaduraren gorabehera hori argitzeagatik egiten dizuet galde.\nNolanahi ere, hagitz interesgarria da ohartzea eguraldiari buruz hitzegiteko modu hori nola zabaltzen den bestelako (edo ez hain bestelako?) gertakarietara.\nBai, “ordu bata ari du” eta “ordubiak/hirurak ari dute” esaten da Urnieta aldean. Erabat normala egiten zait aho eta belarrira.\nEz dakit seguru zer erran. “Ari” horrek nolabaiteko iraupena ere adierazten baitu, ez dakit zehazki “ordu bata ari du” erraten den; izan ere, ordu batean ezkilak behin bakarrean jotzen baitu, eta duda dut behingo kanka horrek uzten duen “ari du” erratera … Erran daiteke “euri tanta bat ari du”? Ez-kontu erranen nuke nik.\nBaina errazagoa egiten zait honelakoak aditu izana: “biak/hiruak ari dute”, jakina, problemarik gabe; “ordu batak ari dute” ere errazagoa egiten zait, forma horretan plural itxura baitu, edo errepikatuarena…\nDena dela, saiatuko naiz informazio zehatzagoa biltzen, eta ateratzen badut, bozik kontatuko dizuet.


"Honek guztiak tokiko komertzioak indartuta irteteko balio izatea espero dut” - Durangaldea - Anboto.org\n"Honek guztiak tokiko komertzioak indartuta irteteko balio izatea espero dut”\nAitziber Basauri 2020-04-24 10:30\nDurangaldeko Dendak Bai merkataritza elkarteak Durangoko, Iurretako eta Abadiñoko 180 bat komertzio batzen ditu. Koronabirusaren krisiaren eraginez, etorkizun zaila aurreikusten dute. Herritarrak, neurri batean, komertzio txikiak duen garrantziaz kontzientzia hartu duela uste du Alex Palacios elkarteko presidenteak.\nTokiko komertzioa oso heterogeneoa da. Baina, orokorrean, koronabirusak gogor kolpatu duen sektorea da. Zelan bizi duzue egoera?\nOso egoera latza da gehienontzat. Alde batetik, ez dugu diru sarrerarik, eta gastu finkoei aurre egin behar zaie (argindarra, autonomo kuota, lokalaren alokairua...), 2.000 eurotik 8.000 eurora arteko gastua, komertzioaren arabera. Likidezia lortzera bideratu da indarra, bestela oso egoera konplikatua dugu aurrean. Bestetik, elikadura-dendak daude. Oso ondo dabiltza lanean, beharrezko neurri guztiak hartuta. Ordu asko ematen dituzte lanean, askoz ere egoera zailagoan, maskarak ipinita, distantzia neurriak zainduta… Alde horretatik, libratu diren bakarrak dira. Administrazio guztiek eman diezaguketen laguntza beharrezkoa da. Denak balio du. Soldata eta gastu finkotan, komertzio bakoitzak 3.500etik 4.000 eurora bitarteko galerak ditu.\nHerritarrak komertzio txikira hurbildu direla esango zenuke?\nBai. Gertu duten komertzio hori gehiago baloratzen dute. Lehen erosketak saltoki handiagoetan egiten zituztenak orain auzoko harategira, fruta-dendara, arraindegira… joaten dira, askoz gehiago. Herritarrek ardura gehiago dute tokiko komertzioagaz, horrek bizi duen egoeraz jabetuta. Jendea horretaz kontzientziatu da.\nZeintzuk dira sektorerik kaltetuenak?\nArropa-dendena kasu berezia da, koronabirusaren krisia heldu zaien uneagaitik: udaberri-uda kanpainaren hasieran. Arropa guztia erosita, saltzeko prest zuten dendetan. Irabazi txikietarako sasoi garrantzitsua galtzen dabiltza, eta berriro zabaltzen dutenerako ia beherapen sasoian egongo gara. Prezio borroka itzela egongo da. Ostalaritza ere oso arduratuta dago. Ez dakite noiz eta zelan zabalduko duten, neurri bereziekin zabalduko duten, aforoaren erdiagaz edo gutxiagogaz.\nZelan ikusten duzu etorkizuna? Zer eskatuko zenieke herritarrei?\nEtorkizun hurbila konplikatua ikusten dut. Zailtasunak izango ditugu denok egoera honetatik irten eta urtea amaitzeko. Dena dela, honek guztiak tokiko komertzioak indartuta irteteko balio izatea espero dut, kontzientzia hartzeko. Bizi dugun egoeran, elikagaigintzan diharduten denda txikiak egiten ari diren ahalegin handia kontuan hartzeko eskatuko nuke, eta gainerako guztiek euren negozioa zabaltzeko egingo duten esfortzua orain arteko zerbitzua ematen jarraitzeko. Gatxa da multinazionalei eta sareko plataformei aurre egitea, baina etenik barik gabiltza horretan lanean, gaurkotzen. Tokiko komertzioa babestea eskatuko nieke herritarrei.


About: Rafael Castellano\nRafael Castellano de la Puente (Madril, 1943) euskal idazle eta kazetaria da. Gazte garaian Euskal Herria ezagutu zuen, eta 1970eko hamarkadan hona etorri zen bizitzera. Ordurako Madrilen agertzen zen La Codorniz aldizkari satirikoaren kolaboratzailea zen. Euskal Herrian euskara ikasi zuen, eta hedabide ugaritan kolaboratu. Literatura-alorrean nobela eta saiakera argitaratu ditu, komikiekin batera.\nRafael Castellano de la Puente (Madril, 1943) euskal idazle eta kazetaria da. Gazte garaian Euskal Herria ezagutu zuen, eta 1970eko hamarkadan hona etorri zen bizitzera. Ordurako Madrilen agertzen zen La Codorniz aldizkari satirikoaren kolaboratzailea zen. Euskal Herrian euskara ikasi zuen, eta hedabide ugaritan kolaboratu. Literatura-alorrean nobela eta saiakera argitaratu ditu, komikiekin batera. (eu)\nRafael Castellano (eu)


Tolosaldeko bertso-eskoletako izen-ematea zabalik - - Tolosaldeko ataria\nTolosaldeko bertso-eskoletako izen-ematea zabalik\nHarituz - Tolosaldeko Bertsozale Elkargunea 2020-09-21 12:30\n2019-2020 ikasturtean 11 talde egon ziren eskualdean eta aurten ere talde kopuru hori “mantentzea” dute helburutzat antolatzaileek\nHarituz Bertsozale Taldea eskualdeko bertso eskoletako izen-emate kanpaina betean dago. Irailaren bigarren astean zabaldu zuten izen-emate epea eta urriaren 1era arte egongo da zabalik. Bertso eskolan parte hartu nahi duten haur eta gaztetxoek norbere herriko Udalak edota ikastetxeak zabaldutako izen-emate orria bete behar du edota harituz.bzt@gmail.com helbide elektronikora idatzi, izen-emate orria eskatuz.\nOrain arte izen-ematea “erritmo apalean” doala adierazi dute bertako zuzendaritza batzordetik. “COVID-19ak eragindako egoerak guztiok astindu gaitu eta umeen agenda berrantolatu beharra eragozpena izaten ari da, bai haurrak erakartzerako garaian, baita taldekideen artean eguna eta ordutegia adosterakoan ere”. Hala ere, urriaren 1a iristerako haur eta gaztetxo gehiagok izena ematea espero dute.\n2019-2020 ikasturtean, 11 bertso eskola talde izan zituen Harituzek Tolosaldean zehar banatuta, “orain arteko talde gehien” eta aurten ere talde kopuru hori “mantentzea” dute helburutzat antolatzaileek. Haietan, 10 eta 15 urte bitarteko gaztetxoak biltzen dira, abestuz, jolastuz eta laguntasun harreman berriak eraikiz, bertsotan ikasteko. “Ikasle askok urte luzez parte hartzen dute bertso eskolan eta taldeen oinarria beraiek izaten dira, haiek eta haiek eraikitako laguntasun harremanak”.\nIzen-ematea urrira arte zabalik dagoenez, eskualdeko haurrak gertuen duten bertso eskolara gonbidatu nahi ditu taldeak, ikasleek bertso-eskola zer den proba dezaten, “bertso eskola ez da futbol edota pilota eskola, harremanak beste modu batera eraikitzen dira eta eskolako zein kirol jardueratako rolak erabat aldatzen dira. Hemen, denentzat dago lekua”.


Lankidetza industriala: bilera euro-mediterraneoa - EBko berriemailea\nAzken bost urteetan, Mediterraneoko hegoaldean, aurrerapenak egin dira enpresei laguntzeko politiken sorreran eta ezarpenean, baita negozioen arrakasta kasuak ere, eskualdeak bizi izan duen nahasmendu politiko eta ekonomikoa nabarmena izan arren. Gaur (otsailak 19) Bruselan, Mediterraneorako Batasunak bederatzigarren ministro bilera egin du industria-lankidetza euro-mediterraneokoari buruz, ETEei laguntza hobetzeko eta, azkenean, Euro-Mediterraneoko Doako Bat sortzeko azken asmoa garatzeko helburuarekin. Merkataritza eremua. Antonio Tajani Europako Batzordeko presidenteordea EBko ordezkari izan zen eta bilera Jordaniko Industria eta Merkataritza ministro Hatem Hafez Al-Halawani Al-Tamimirekin batera zuzendu zuen.\nEuro-Med 30 herrialde eta bazkide baino gehiago zeuden ordezkatuta, gehienak ministerio mailan. Gainera, nazioarteko eta estatuko enpresa elkarteek eta nazioarteko erakundeek lagundu zuten eztabaidan. Mediterraneo aldameneko herrialdeetako negozio giroaren ebaluazioaren ondorioak aurkeztu ziren, 2014-2015erako lan programa eztabaidatu zen eta ministroek onartutako EB-Med negozioa garatzen jarraitzeko aitorpena.\nMediterraneoko negozio giroaren ebaluazioa\nHerrialde bateko negozio giroa funtsezkoa da arrakasta lortzeko. Enpresa produktibo eta eraginkorragoek hazkunde ekonomikoa bultzatzen dute. Gainera, eskulan kualifikatua lortzeko eskaria sortzen dute eta hobeto ordaindutako lanpostuak sortzen dituzte, soldatak produktibitatea handitzearekin lotuta. Enpresa horiek balio erantsiaren iturri ere badira, zergen bidez laguntzen baitute administrazio publiko eraginkorra garatzeko eta inbertsio publikoari eusteko azpiegitura, osasuna eta hezkuntza bezalako alorretan behar diren baliabideak eskaintzen.\n2013an Mediterraneoko negozio-giroaren ebaluazioak aurkitu du ETEen politiken lanketan eta ezarpenean aurrerapenak izan diren arren, apala, inkrementala eta desberdina izan dela ekonomia eta dimentsioetan.\nAlde onetik, eta herrialde batzuetako trantsizio prozesuen ondorioz, sektore pribatuko erakundeak aktiboagoak dira. Elkarte berriak sortu dira, horietako batzuk ekintzaile berrien ahotsa ordezkatzen dutenak, eta elite politiko eta enpresarialen arteko harreman zaharrak eta finkatuak arretaz aztertu dira. Eskualde osoan, elkarrizketa publiko-pribatua irekiagoa eta eraikitzaileagoa da eta, oro har, lagundu du enpresa txikiekiko politika publikoen kalitatea hobetzen.\nMediterraneoko ekonomien erronka, batez ere trantsizio politikoa bizi dutenen artean, epe laburreko irtenbideak behar diren garai zailetan egiturazko politikak garatzea eta ezartzea da. Ebaluazioaren ondorioak Ministroen bileran onartuko dira eta etorkizuneko erreformak bideratuko dituzte.\n2013ko ebaluazioak azken bost urteetako garapenak aztertu ditu. Sektore publiko eta pribatuko negozio garapenerako ehunka eragilek lagundu zuten ebaluazioan Mediterraneo ondoko herrialde hauetan: Aljeria, Egipto, Israel, Jordania, Libano, Libia, Maroko, Palestina eta Tunisia. Ebaluazioa Europako Batzordeak koordinatu du Ekonomia Lankidetza eta Garapenerako Erakundearekin, Europako Prestakuntza Fundazioarekin eta Europako Inbertsio Bankuarekin lankidetzan.\nNegozio politiken garapenean gorabeheratsuak izan diren arren, EBko enpresek jadanik etekina atera diote industria lankidetza euro-mediterraneori. Lankidetzaren emaitzen ikerketaren barruan, goi-mailako etxeko ehungintzetan espezializatutako Italiako fabrikazio garrantzitsu batek baieztatu du Industria-Elkarrizketa Euro-Mediterraneoko bileretan EBko Ehungintza eta Jantzigintza industriak inguruko beste sektoreko eragile nagusiekin harremanak areagotzen lagundu duela. herrialdeak. Gainera, urteetan zehar negozioetatik negozioetarako harremanek eta ideia eta informazio trukaketa emankorrak urteetan zehar elkar ezagutza, konfiantza eta konfiantza sortzen lagundu zutela ikusi zuen. Horrek proiektu komunak garatu zituen hezkuntza, gaitasunak, klusterrak, I + G eta berrikuntza bezalako arloetan.\nEuropar Batasunekoak ez diren bazkideei dagokienez, Libanoko ibilgailuen fabrikatzaile batek lehenago merkatuak Libanoko konpainientzako salmenta-lurralde tradizionaletara mugatuta zeuden, hau da, Ekialde Hurbilekoak eta Hurbilekoak, Europa jomuga posible gisa ikusten hasi zen EBko eskakizunak ezagutu ondoren. Euro-Med topaketek nabarmendu dute. Frantziako kamioi fabrikatzaile batekin egindako proiektuaren hasierako arrakastak bultzatuta, bere enpresak lankidetzan hasi zen Frantzia, Austria eta Italiako karrozeria industrialekin eta lantegi astunekin ibilgailuak Frantzian eta Alemanian; bi aldeentzat onuragarriak izan ziren proiektuak.\nEtorkizuneko lan programaren elementuak\nGaurko bileran, etorkizuneko industria lankidetza euro-mediterraneorako norabide estrategikoei buruzko iritziak trukatu dira, Mediterraneoko hegoaldeko ertzean gobernuei eta enpresa elkarteei kontsulta egin ondoren.\nMinistroek 2014-2015ean gauzatuko den lan programa ere eztabaidatuko dute. Litekeena da negozio giroa hobetzen jarraitzeko metodoak eztabaidatzea, ekintzailetza, berrikuntza eta ETEak sustatzea Europarentzako "Enpresa Txikien Legean" oinarrituta. Beste helburu batzuen artean, ETEak berritu, esportatu, sareratu eta nazioartekotzea sustatu behar da, industria produktuen merkatu paneuro-mediterraneoko merkatu handi bat eraikitzea, elkarrizketak egitea eta praktika onak trukatzea interes komuneko sektoreetan, hala nola ehungintzan eta jantzietan eta sormen industrian.\nGaurko bileraren amaieran, Mediterraneoko Batasuneko Industria ministroek adierazpen bat onartuko dute:\nJarrai ezazu Enpresaren eta adiskidetzearen Gutun Euromediterraneoa Europako Enpresa Txikien Legearekin, Europako Gutuna / Europako Enpresa Txikien Legea ezartzearen 2013ko ebaluazioaren ondorioak eta gomendioak kontuan hartuta, eskualde eta toki mailan trebakuntza, optimizazioa eta laguntza ekonomikoa eta emandako laguntza teknikoa sinergizatzea. EBk eta beste emaile batzuek.\nEBko eta Mediterraneoko beste herrialde batzuetako negozioak eta enpresei laguntzeko zerbitzuak saretu.\nJarrai ezazu industria-merkatu euro-mediterraneo handia eraikitzen, prestakuntza eta negoziazioa barne produktu industrialak adostasunaren ebaluazioari eta onarpenari buruzko akordioak.\nElkarrizketak egitea interes komuneko arloetan - hala nola, ehungintza / jantzigintzaren sektorearen etorkizunari buruzko elkarrizketa, bere 10. urteurrena beteko duena berrikuntzari buruzko konferentzia 24ko martxoaren 25tik 2014era - eta praktika onak trukatu (hala nola, industria sortzaileen sektoreetan klusterrak eratzea).\nAdierazpena mugarri garrantzitsutzat jo daiteke, ETE-Mediterraneoko eremurako bidean, ETEek negozioak sortu, handitu, enplegua sortu, esportatu, inportatu, inbertitu eta negozio-lankidetzak sortu ahal izateko.\nMediterraneoko industria lankidetzari buruzko aurrekariak\nIndustria-lankidetza euro-mediterraneoa Europako Batzordeak koordinatutako eskualde-prozesua da. Bere helburua ETEei eta industria-politikei eta -programei buruzko informazioa partekatzea da eta jakintza eta praktika egokien transferentzia erraztea Europa-Mediterraneoko mailan. Azpiko ikuspegia Europako eta Mediterraneoko ETEek Europako, Mediterraneoko ETEak hasi, handitu, enplegua sortu, esportatu, inportatu, inbertitu, negozio-lankidetzak sortu ahal izango dituzte eremu euromediterraneoan. Industria euromediterraneoko ministroak, printzipioz, bi urtean behin biltzen dira aurrerapenen balantzea egiteko eta datozen urteetarako lehentasunak zehazteko. Lehentasun horiek urte anitzeko lan programetan itzulita daude.\nGai erlazionatuak:30 Euro-Med herrialdeMerkataritza Askeko Eremu MediterraneoaIndustria-lankidetza euro-mediterraneoaEuro-Mediterraneoko harremanakHafez Al-Halawani Al-Tamimi


Gizakia bere buruarekin zintzoki jokatzen saiatzen denean kalapitatsu gertatzen zaio egungo bizimoduari eroso eustea. Batetik, zintzotasun hori zertan datzan norberak ausnartu, zein den erabaki eta, azken batean, praktikara eraman behar duelako, orduan bada, lan subjetiboa, besteek egin behar ez duten eginkizun nekosoa, alegia. Bestetik, egungo gizarteak halako jokabiderik bultzatzeko partez, konpetentzia bortitza, norgehiagoketa etengabekoa eta elkartasunik eza, ordezkotzat eta giza-talde gidari bultzatzen dituelako. Errealitateak berak, bestalde, erakusten dizkio jokalariari zeintzu diren jokaldiaren arauak eta, honez gainera, zein kidekin egin behar duen lehia, arauak eta kideak, ezinbestez, alda ezinak direlarik gehienetan.\nEguneroko zati naskantea gustoko ez duenak, bi aukerabide ditu, sinpleki esanda ere, mingostasun horri aurre egiteko: bata, errealitate mingarri hori aldatzen saiatu, eta bestea, beraren aurrean amore eman eta herioak noiz eramango etsipenaz bizi. Lehengo atalekoek, iraulketaren alde apostu egiten dute, eukerarik gogorrena dela aldez aurretik jakinagatik ere. Azken multzo honetatik bada zenbait jokabide berezia erakusten duena: Onkotea da, hain xuxen ere.\nVicente Serrano Izko iraulketaren alde aspaldidanik lehiatzen ari den onkote horietarikoa dugu. Ideia zoro batzuren alde ibiltari nekagaitza; besteren esanetara nekez moldatzen den tipo apal eta bihozbera.\nKipulak haina geruza ditu horniturik Vicentek bere burua, eta geruza horietako batzu, lagunok, kendu egin ditu "Onkoteak" izeneko liburuxka idazterakoan.\nTaiu haundiko lagun honek zazpi narrazio motz bildu du liburuxka honen horrialdeetara, batzu beste baino interesgarriagoak, baina guziak aparteko ukitu batez izkiriaturik: porrotak ematen duen jakinduria larru gorritan erakutsiz.


Clece Haur Eskolak saritu du Siena taldeak - Clece\nClece / Komunikazioa / Albisteak / Clece Haur Eskolak saritu du Siena taldeak\nAurten, Siena argitaletxearen Escuela Infantil aldizkari profesionalak ezagutza egin dio, beste behin, haur-eskolen esparruan Clece-k duen heziketa-proiektuari, bi sari eta hiru aipamen berezi eman baitizkio Haur Eskola Sariaren hirugarren edizioan.\nClece-k kudeatzen dituen haur-eskolek aurkeztutako 19 proiektu egon dira edizio honetako 50 finalisten artean. Azkenean, bost kategoria tematikoetatik bitan eskuratu dituzte sariak: Hizkuntza, Komunikazioa eta Emozioak, eta Eskolaz Kanpoko Ekintzak. Zehazki, heziketa-talde hauek jaso dituzte sariak:\n“Hizkuntza, Komunikazioa eta Emozioak 0-3 ikasgelan” saria: Miriam Velasco Pesquera, “Pinto Pinto” haur-eskolakoa (Laguna de Duero, Valladolid), “Nomeolvides” proiektuagatik. Helburu nagusia: 0 eta 3 urte bitarteko ikasleen komunikazio-trebetasunak eta adierazpideak garatzea, bai eta beste trebetasun batzuk sustatzea, hala nola beren ingurunearen behaketa eta miaketa, eta gaitasun afektiboak.\n“Eskolaz Kanpoko Ekintzak Hezkuntza Premia Berezietan” saria: Anna Llobet, Ariadna Imbers eta Noemí Quevedo, “El Patufet” haur-eskolakoak (Sant Quirze del Vallès, Bartzelona), eskolako arreta goiztiarreko zerbitzuagatik. Helburua: zerbitzu integral bat eskaintzea zeinak jarduten duen prebentzio, detekzio eta interbentzio terapeutiko goiztiarraren esparruan. Interbentzioa era multidiziplinarioan egiten da, aldian behin eta globalki, haurrek eta haien familiek ezagutzen duten ingurune batetik.\nAipamen bereziei dagokienez, hauek izan dira saritutakoak:\nEpaimahaiaren aipamen berezia: Rocío Mazo Rodríguez, “Platero y yo” haur-eskolakoa (Moguer, Huelva), “Eureka” proiektuagatik. Eureka saioek kontzentratzeko gaitasuna sustatzen dute 2-3 urteko haurrengan, objektuekin esperimentatuz, horien ezaugarriak, formak edo testurak ezagutuz eta objektuak elkarrekin erlazionatuz. Helburu nagusia: haurrek beren kabuz ikastea, pentsamendua beren erritmoan egituratzen laguntzeko.\nEpaimahaiaren aipamen berezia: Ana Salazar Magaña, L’Anec sehaska-eskola munizipalean (Santa Coloma Gramenet, Bartzelona) egindako “Educación compartida” proiektuagatik. Helburua: familiak eskolaren egunerokotasunean integratzea, giro lasaiagoa sortzeko eta haurren autoestimua eta segurtasuna hobetzea lortzeko.\nEpaimahaiaren aipamen berezia: Marta Alonso eta Patricia de los Bueis, “Mafalda y Guille” haur-eskolan (Valladolid) gauzatutako “Pequeños aprendices de sueños” esperientziagatik. Helburua: 2-3 urteko haurrak berdintasunean heztea, familiak inplikatzen saiatuz, jokabide- eta adierazpen-azturetan aldaketak eragiteko.\nHaur Eskola Sariaren III. edizioaren banaketa-ekitaldia martxoaren 15ean egin da, Camilo José Cela unibertsitateko campusean, Madrilgo Almagro kalean. Guztira, 15 sari eman dituzte, eta epaimahaiaren lau aipamen berezi, estatu osoko hainbat lekutako eskola eta ikastetxeen ordezkaritzan bertaratutako heziketa-taldeen artean.


Sony PS One eta PS4 PS2 jolas ekarriko ditu - Berriak Araua\nSony PS One eta PS4 PS2 jolas ekarriko ditu\nPlaystation bezala 3 (PS3) emulazioa, bertan ospatuko urrunetik Playstation berria Orain online zerbitzua, Sony Playstation lehenago kontsola canon errendatuko dira lokalean emulazioa motor bat by jokoak.\nRen arabera Eurogamer, emulatzaileak, ez dira bakarrik iraganeko jokoak klasiko erreproduzitu, baina baita upscale horiek modu bat, ez ditu ekarriko iraganean bezala lausoak nahaspila bat izateko. bat kontzeptua “HD Remaster” hegan gehiago erabiltzen ari den onartzen erabiltzaile cloud zerbitzua baino erakargarria izango da PS3 jokoak.\nUste da izenburu izango Playstation Network etortzen denboran, eta hori ezaugarri asko izango Playstation erreplika izango orain. Hala ere, izan ere, zaharragoak jokoak txikiagoa pantaila definizio, garrantzitsua da PS4 boterea handitu erabiltzeko jokoak eguneratzeko onargarria maila bat.\nAuzi hau dakar, bada Sony hau egiten ari da, belaunaldi zaharragoak kontsola jokoak, Horregatik ditu konprometitua hodei PS3 izenburuak zerbitzu bat da? Antza denez, erantzuna dirua da, Zale zeinaren bertute Sony bere egungo PS4 marketing kanpaina popular PS3 jokoak ordaintzeko extolls osoko berriro egiteko aukera izango duenez.\nMoodys Sony kreditu-egoera murriztu egin denez zabor-ra, Japoniako teknologia erraldoia da modu gehiago bere PS3 fanbase leialak kapitalizatu aurkitzeko jokoak kontsola. Bien bitartean, Ezertarako PS3 diskoak optikoa zaborrik Erresuma Batuko ongintzazko dendak pila. m\nArtikulu hau, Sony PS One eta PS4 PS2 jolas ekarriko ditu, dago sindikatua Inquirer The eta argitaratua da hemen baimenarekin.\n27711\t2 PlayStation zerrenda 3 jokoak, PlayStation, Playstation Network, Sony\n← Teen buruzagia Prostituzioa Ring errudun 25 Wonder Foods Zure Metabolismoa Boost →


Kexa edo erreklamazio bat nola egin | Consumer\nKexa edo erreklamazio bat nola egin\nErreklamazioaren idazki batek beti izan behar du arazoaren azalpena eta konpentsazio gisa eskatzen dena ere\narabera: Astelehena, 2012ko azaroaren 05a\nGabonak hurbil daude, erosketa asko egiten dira eta zerbitzu asko kontratatzen dira, baina ez dira beti espero izandakoaren araberakoak. Horrelakoetan, erreklamazioa egin behar da. Kexa edo erreklamazioa aurkeztu nahi denean, lehen urratsa ahoz, pertsonalki edo telefonoz egitea da. Baina kasu askotan, kontsumitzailea ez da espero bezala tratatzen, erantzuna ez da iristen edo jasotzen dena ez da egokia. Kexa edo erreklamazioa idatziz aurkezteko unea da, erreklamazio-orri baten edo gutun baten bidez, eta gutun hori telegrama, gutun ziurtatu edo burofax ziurtatu bidez bidaliko da, hartu izanaren adierazpenarekin, kasuaren arabera. Erreportaje honetan, kexa bat nola egin eta erreklamazio orok zer oinarrizko elementu izan behar dituen adierazten da.\nErreklamazio bat egiteko, idatzi bat edo eskutitz bat idatzi behar da, arazoa edo erreklamazioaren zergatia eta kexa zehaztasunez eta ordenaz azaltzeko. Baina ez da nahikoa gertakariak adieraztea, eskatzen dena sartu behar da.\nHori da ohiko akatsetako bat erreklamazio bat idazten denean: arazoaren azalpen xehatua egiten da, eta ez da azaltzen konpentsazioan eskatzen dena. Hori izan daiteke kontsumitzaile gisa kontratua edo eskubideak betetzea, diru kopuru jakin bat itzultzea, portaera zuzentzea, faktura bat zuzentzea, epe jakin batean ondorioak izatea, denbora zehatz eta arrazoizko batean konpontzea, ordaindutako prezioa itzuliz erosketa ebaztea…\nErreklamazioa epe barruan aurkezten ez bada hartuko diren neurriak jaso behar dira erreklamazioan\nParagrafo gutxitan, korapilorik gabe, planteatutako erreklamazio bat errazagoa izango da hiru edo lau orriko idazki bat baino, Bezeroarentzako Arreta Zerbitzuarekin edo saltzailearekin aurrez egindako elkarrizketen edukia zehatz-mehatz zehazten duena. Ia beti praktikoagoa izaten da, eta nahikoa izaten da esaera bat idaztea, ondoeza adierazteko. Ahozko informazioaren aurretik eta ondoren, kalte moral egiaztagarri bat edo kontratazio edo bestelako kalte batzuk eragin badira, garrantzi handiagoa eman beharko zaio.\nErreklamazio bat nola egin\nKexa formal edo erreklamazioaren oinarrizko elementuak honako hauek dira: alderdiak identifikatzea, erreklamatzeko egitateak edo objektua, eskaera, data eta sinadura. Honela gara daiteke:\nErreklamatzailearen identifikazioa: izena, abizenak, NAN zenbakia, helbidea eta posta kodea adierazi behar dira.\nHartzailearen edo enpresaren identifikazioa: enpresaren izena eta abizenak edo izena, saila edo pertsonaren izena, helbidea eta posta kodea idatzi behar dira.\nErreklamatutako produktu edo zerbitzuaren identifikazioa: aseguru-polizaren zenbakia, kontu-zenbakia, komisioen araberako erreklamazioetan, zuzendu nahi den faktura-zenbakia, kontratuaren erreferentzia, gorabeheren kopurua, etab.\nGertakarien zerrenda: arazoa labur azaldu behar da, eta bete gabeko eskubideak eta konpromisoak alegatu.\nIdazkiarekin batera doazen agirien zerrenda. Gertakizunen ondoren, edo idatziaren amaieran, honako hauek gehitu behar dira: “Kontratu-kopiak / faktura / billeteak…” edo beste edozein dokumentu aurkezten ditut.\nEskaera. Beti komeni da adieraztea zer eskatzen den: faktura edo portaera zuzentzea, doan konpontzea, kalte-ordaina ematea, etab.\nErantzuna jasotzeko epea: kasuen arabera, “ahalik eta lasterren” edo “15 edo 20 egunetan” espresioa nahikoa da.\nBestela egin beharrekoak: eskaera epe barruan egiten ez bada hartuko diren neurriak identifikatu behar dira. Justizia auzitegietara jo daiteke, beste instantzia batzuetara (Kontsumo Zerbitzuak, Espainiako Bankuko Erreklamazio Zerbitzua, Aseguruen Zuzendaritza Nagusia, etab.). edo eskubideak edo interesak defendatzeko egokien iritzitako bide edo bideak.\nAgur formala, data eta sinadura.\nKexa edo erreklamazio adibide bat\nKontsumitzaile batek altzari batzuk erosi ditu etxeko egongelarako. Etxera iritsitakoan, egiaztatu armairuko ateak eta tiraderak ez direla ondo ixten. Saltzaileari hainbat dei egin ondoren, oraindik ez dute etxetik pasatu arazoa konpontzeko. Honela izango litzateke erreklamazioa:\nC/, solairua, eskailera\nEstablezimendu saltzailearen izena\nGaia: kontratua, albarana…\nHerria eta data\nJoan den abenduaren 12an, XX ereduko armairu bat jaso nuen etxean, X euroko prezioan, beste altzari batzuekin batera. Muntatzailea markatu bezain laster, egiaztatu nuen aretoko armairuko ateak eta tiraderak ez zirela ondo ixten, eta, beraz, produktuaren edo muntaiaren akatsa dela. Akats horiek konpontzeko eskatzen dizut. Kontratuaren eta fakturaren kopia erantsi.\nHala ere, eta orain arte ez da nirekin harremanetan jarri arazo hau konpontzeko, eta, beraz, eskatzen dizut lehenbailehen konpon ditzala akats horiek, bermearen eta kontratuaren arabera. Bestela, nire eskubideak defendatzeko egokienak iruditzen zaizkizun bideetatik jarraituko dut erreklamazioarekin.\nZure berrien zain geratzen naiz.\nerabiltzaile erreklamatu eskubide hojas de reclamaciones-eu kexu kontsumitzaile


HAUSNARTUZ: IKT DOWN SINDROME IKASLEEKIN LANTZEN\nGaur Leioako Magisteritza eskolan "Linguanova 2016"izeneko kongresua aurrera eraman dugu. Talde bakoitzak hizkuntzarekin eta berrikuntzarekin erlazio zuzena duten gaiei buruz egindako ikerketak aurkeztu egin ditugu, gure kasuan Down Sindromea duten umeekin idazkera eta irakurketa nola lantzea.\nHortik abiatuta, pentsatzen hasi naiz IKT-ak eskaintzen dituen baliabide eta erremintak zein lagungarriak izan daitezkeen ume hauen hezkunztarako, orokorrean. Beraz, honi buruzko berriak bilatzen naiz eta hurrengoarekin topatu naiz: Poryecto Aprender\n"Proyecto Aprender" izeneko proiektu hau Zientzia eta Hezkuntzaren ministerioak aurrera eraman du eta edozein desgaitasun duen umearen gurasoei eta irakasleei bideratuta dago. Honen helburua ume hauen inguruko nagusiei IKT-een bitartez haur hauen LHko 6. mailara arteko hezkuntza prozesuan zehar laguntza osagarri bat eskaintzea da.\nJoko honetan haurrek pertsonaien papera hartuko dute eta egunerokotasuneko egoerak landuko dituzte. Egunerokotasuneko baliabide hauek "munduetan" sailkatuta daude: Izatera ikasi eta Egitera ikasi. Beraz, zein mundua aukeratzen duten arabera eduki bat edo beste bat landuko dute. Aldi berean, mundu hauek eszenatoki desberdinetan banatuta daude eta bat edo beste bat hautatzearen arabera, landuko dituzten jarduera hauek haien interesetan oinarrituta egongo dira.\n"Egitera ikasi" mundua hautatzen badugu supermerkatuaren, ordenagailuaren, garraiobideen eta sukaldearen eszenatokiak agertzen dira, eta supermerkatuan clickatzen badugu merkataritza zentro batean dauden dendak agertzen dira, non erosketak egin beharko ditugun, ordaintzeko beharrezkoak diren kalkuluak egin beharrez.\n"Izatera ikasi" mundua clickatzen badugu, aldiz, gorputzaren, medikuaren, garbitasunaren eta logelaren eszenatokiak agertuko dira.\nPublicado por irati en 19:02:00\nEtiquetas: baliabide berriak, Down Sindromea, IKT


Ponentziapolitikoa2009eus - HubslideToggle navigationBUSINESSEDUCATIONTECHNOLOGYTRAVELMORE TOPICSSign upSign in HomeJon AbrilPonentziapolitikoa2009eus of 56 Ponentziapolitikoa2009eus Jon Abril\nPublished on: Mar 4, 2016 Transcripts - Ponentziapolitikoa2009eus\nARALARREN IV KONGRESUA - EZKERREKO ALTERNATIBA ABERTZALEA SENDOTZEN PONENTZIA POLITIKOA Ezin dugu ahaztu nazioa pertsonez osatzen dela. Lurraldetasunak eta nazioak ez duzentzurik lurralde horietako pertsona guztiekin, haien nahi eta borondateekin kontatzen ezbadugu. “Herri askotarikoa, herri hau herri denik uste ez dutenak ere beregan hartzen dituenherria. Gizabanakoen herria. Nazioa pertsonek osatzen baitute. Eta herria ez da herri banakakohorien eskubideak bermatuko ez baditu” gogorarazi zigun Kirmen Uribek Aberri eguneko deialdibateratu baterako idatzian. Hor dago etorkizuneko beste gako bat. Zer egin abertzaletasunaren kulturatik ezdatozen herritarrek gure helburuekin bat egin dezaten, edo gutxienez kontrakotasunik sortu ezdezagun? Kontuan izan behar dugu XXI. mendeko Euskal Herria gero eta askotarikoagoa dela,munduko bazter askotatik etorritakoak eta haien ondorengoak herrikide ditugula. Beraz, ezerbaino lehen haiek guztiak ere barne hartuko dituen herri ikuspegia landu behar dugu. Eta ezhitzez bakarrik. Eta naziokide izatea borondateari atxiki behar diogu: gure erkidegoaren parteizan nahi duen oro eroso sentituko den komunitatea eraiki behar dugu. Gure sustraiak ondoitsatsita baina mundura irekitako herria, komunitatea eraiki behar dugu. Ildo honetan, ezin dugu nortasun edo identitateen arteko gerran murgildu. Aitzitik,Aralarrek euskal nortasuna errespetarazi, defendatu eta sustatzeaz gain, nortasun sentimenduguztien errespetuan oinarritutako elkarbizitza eredua bultzatuko du. Ez dugu inolaz ere nahibeste inork jasatea euskaldunok geurea defendatzeagatik jasan behar izan duguna. Horrez gain, gure proiektu politikoa defendatzerakoan, independentziaren defentsan,argudio klasikoei bestelako arrazoi pragmatikoak gehitu behar dizkiegu, baldin eta proiektuhonen onurak abertzale ez direnek ere ikustea nahi badugu: gure gizartea hurbiletik kudeatzeakguztiontzat dituen abantailak azpimarratu behar ditugu. Edo eta balioan jarri Europanerabakigune guztietan subjektu izaerarekin parte hartzeak dituen onurak, eta abantailaekonomikoak. Independentzia da egun subjektu izateko eredua munduan eta baita EuroparBatasunean eta hori beraz, gure kultura eta nortasuna, baina baita gure egunerokoari lotutadauden interesak defendatzeko eredurik onena herri kide guztiontzat. Herri bezala elkartasuna garatzeko biderik onena independentzia ere badela aitortunahi du Aralarrek. Izan ere, elkartasuna pertsona eta herri askeen dohaina da. 4.1.4. Gizarte mugimenduekin elkarlana Eta elkarlan horretan berebiziko garrantzia dute gizarte mugimenduek. Aralarrek,aurreko kongresuetan adostutakoaren haritik, berretsi nahi du gizarte mugimenduak errespetatueta ez instrumentalizatzeko printzipioa, horiekin elkarlana jarduteko asmoa baino ez du. Aralarrek analisi politiko eta sozialak zein gogoeta ideologikoak partekatzekoekimenak bultzatuko ditu, eta instituzioetan herri mugimenduaren ekimenak zein parte hartzeabideratuko du. 32 Related DocumentsKeep on trucking`


San Pedro jaiei hasiera emateko prest daude Ziortza-Bolibarko Arta auzoan - Lea-Artibai eta Mutrikuko Hitza : Lea-Artibai eta Mutrikuko Hitza\nSan Pedro jaiei hasiera emateko prest daude Ziortza-Bolibarko Arta auzoan\nZapatu [ekainak 30] arratsaldeko briska txapelketagaz hasiko dira San Pedro jaiak ospatzen Artan. Sari politak izango dituzte lehenengo gelditzen diren laurek. Bertoko produktuen sorta eta 100 euroko diru saria lortuko ditu irabazleak, bertoko produktuen sorta eta 80 euro bigarrenak, 60 euro eramango ditu hirugarrenak eta 40 euro laugarrenak. Jokoan nahikoa eginda eta eguna giro onean amaitzeko, auzo afaria edukiko dute ondoren. Urtero modura, ogi laban erretako oilaskoak izango dira plater nagusia, horiei laguntzeko entsalada ederrak eta patatak edukiko dituzte, eta postrerako fruta. Kontu kontari jarduteko aprobetxatuko dute auzotarrek afaria, eta nahi duenak ordu txikiak arte luzatu ahalko du jarduna. Orain arte bertso afaria egin izan dute, baina auzokoak besterik joaten ez direla eta, auzo afariagatik ordezkatzea erabaki dute aurten. Urtero 35 auzotar inguru batu ohi dira afaritan, bertan bizi direnak bai eta sanpedroetako giro onak tenk eginda jaira hurreratzen diren familiartekoak ere.\nLekua ez dute aldatuko, San Pedroren omenezko ermitan izango da afaria, betiko legez. Izan ere, hamalau baserriko auzune ederraren muino txiki baten gainean dagoen ermita izaten da urtero, jaietako bilgunea. Eliz giro, afari zein jokorako txokoa izaten da. Dantzak eta bertsoak. Domekan [uztailak 1], 08:00etan entzungo da lehen bolanderaren danbada, eta horregaz batera hasiko dira auzotarrak ermita mezarako atontzen. Aurreko gauekoak jaso eta garbitu ondoren, lorekin apainduko dute, dotore, ospakizunekin jarraitzeko. Meza ostean egingo dute dantzan Markina-Xemeingo Zerutxu dantza taldeko neska-mutilek, eta, ondoren, bertso saioa egongo da. Ermita ondoko frontoian jarriko duten agertokira igoko dira aurten Sebastian Lizaso, Andoni Egaña, Mikel Mendizabal eta Bitorio Zelaia.\nBazkarirako atsedenaldia hartuta, arratsaldean jarraituko du jaiak umeen jolasekin, eta egun osoko giroa alaitzen ariko diren Laja eta Lutxurdio trikitilariek umeen aisialdiari ukitu berezia emango diete. «Umeen jolasak ere girotzen dituzte eta jendea oso gustura egoten da», nabarmendu dute. Hori dela eta, errepikatzea erabaki dute, eta aurtengo jaietan ere Artako sanpedroetan egongo dira. Auzotarrek aitatu dutenez, datorren urtera begira bolatokia berpiztu nahi dute. «Ermitaren atzeko partean eduki zuen txokoa berreskuratu nahi dugu». Hala, 2019an bola txapelketa «mundiala» antolatzea dute helburua.


"Drive Brands ideia gisa sortu zen, eta proba fasean dago" - Gipuzkoako Hitza\n“Drive Brands ideia gisa sortu zen, eta proba fasean dago”\n2016, abenduak 09 Albisteak, Ekonomia, gipuzkoa 670\nBadira pertsona batzuk mugarik ezagutu ez eta mundua aldatu nahi dutenak. Gazte izanagatik ere, ez dute beldurrik beren ideiak plazaratu eta haiei eusteko. Horrela, besteen esanetatik urrunduz, beren bide propioa sortzen dute. Horietakoa da, hain zuzen ere, Ioritz Hidalgo ekintzailea (Azpeitia, 1996).\nJoan den urrian, Europako gazte ekintzaileentzako Eu-xcel programan, bigarren postua eskuratu zuen azpeitiarrak, beste lau gazterekin batera sortutako Drive Brands enpresa ideiarekin. Orain Geelen dago, Belgikan, Madrilgo Antolaketa Industrialeko eskolak antolatutako European Working Programmeko 50 proiektu onenen artean aukeratua izan ostean.\nGeelen zaude. Zertan zabiltza hor?\nEu-xcel programan amaitu genuenean, beste batzuen bila hasi nintzen, eta European Working Programme aurkitu nuen. Deialdi horren helburua zen Espainiako ekintzaileei nazioartera joan eta beren proiektuak garatzeko aukera ematea. Nik gure datuak-eta eman nituen, eta aukeratu egin ninduten.\nBelgikara joatea egokitu zitzaidan, eta hemen nago, Innotec izeneko zentroan lanean. Bulegotxo bat jarri didate, eta egunero joaten naiz. Han nire lanak egiten jarraitzen dut. Horrez gain, ordubeteko edo bi orduko formakuntza jasotzen dut. Igandean amaituko dut egonaldia; hilabete igaro dut Geelen.\nBelgikatik itzulitakoan programak aurrera jarraituko du?\nBai, bai. Joan aurretik hilabete inguru ibili nintzen birtualki eskolak jasotzen, eta Belgikatik itzulitakoan berriro ekingo diet. Beste hilabetez edo bi hilabetez izango ditut ikasketa birtualak. Amaitutakoan azken lan bat entregatu beharko dut. Horren arabera gaindituko dut edo ez kurtsoa. Programa hau formakuntza moduko zerbait da.\nZertan datza Drive Brands proiektua?\nGaur egun, enpresek Interneten jartzen duten publizitatea blokeatzeko aukera dute erabiltzaileek, eta bide horretatik enpresak ez dira iristen interesatzen zaien pertsona guztiengana. Horri irtenbidea emateko, guk pentsatu genuen ideia ona izango litzatekeela egunero autoan ibiltzen diren pertsonen ibilgailuetan enpresek nahi duten publizitatea jartzea. Horrela, konpainiek aukera izango zuketen publizitatea nahi duten lekuetan jartzeko, eta norbanakoek dirua irabaziko zuketen autoan ibiltzeagatik.\nGure ideiaren arabera, alde batetik, auto-gidariek gure webgunean izena eman beharko dute, eta datu batzuk bete beharko dituzte. Bestetik, enpresek esango digute nondik nora joaten diren auto-gidariak interesatzen zaizkien. Orduan, gure datu basean dauzkagun gidarietatik bide hori nork egiten duen begiratuko dugu, eta haiekin harremanetan jarriko gara. Haiei kanpainaren berri emango diegu, eta, prest badaude, eranskailu edo iman modukoak bidaliko dizkiegu, haiek autoetan jar ditzaten. Ondoren, bidea egiten duten bakoitzean aplikazioak jarraitu egingo die ikusteko benetan egiten duten esandako ibilbidea. Aldi berean, gidariak momenturo izango du aukera zenbat diru irabazten ari den jakiteko.\nEu-xcel programan aurkeztu zinetenean, Drive Brands enpresa ideia bat zen. Gauzatuko duzue?\nHasieran programa horretarako ideia moduan sortu zen. Amaitzean, ordea, startup horrekin jarraitzea erabaki genuen. Gainera, bigarren saria irabazi genuenez, inbertitzaile batzuekin hitz egiteko aukera izan genuen. Urtarrilean bertsio batekin hasiko gara. Momentu honetan proba fasean gaude; benetan aplikazioak funtzionatzen duen ikusiko dugu.\nEsperientzia ona izaten ari da?\nBai, oso. Eu-xcelen nire taldekideak Israeleko bat, Irlandako bat, Frantziako bat eta Poloniako bat izan dira. Haiekin bizi izan naiz hilabete, eta asko ikasi dut; bai haietaz eta baita haien kulturaz ere. Belgikako esperientzia pixka bat desberdina izaten ari da. Hemen bakarrik nago, eta programako gainerako kideak zaharragoak dira; hogei bat urte ateratzen dizkidate. Hala ere, pixkanaka ari naiz ohitzen.\nBa al daukazu bestelako proiekturik martxan?\nPasa den udan, marketin agentzia bat sortzen ari zen herritar batek lagun bati eta niri eskaintza bat egin zigun. Onartu egin genuen, eta, ondorioz, momentu honetan bi gauza horiekin nabil; batetik, marketin digitaleko enpresa horretan, eta, bestetik, Drive Brands proiektuarekin.\nHelburu nagusia agentziarekin jarraitzea da. Oso gustura nago, ederra da. Gure bezeroak sektore desberdinetakoak dira, eta egunero gauza berriak ikasten ditut. Lanera baino gehiago ondo pasatzera joaten naiz. Gero, Drive Brands proiektua aurrera ateratzea ere nahi dut, ahal bada behintzat. Inbertsoreekin bilera batzuk egin ditugu azken egunetan. Ea nola irteten den.\nEsan ohi da Ameriketako Estatu Batuetan elkartzen direla ekintzaile gehienak. Zu erakartzen al zaituzte?\nEgia da Silicon Valleyn, Kalifornian, eta horrelako lekuetan ekintzaile mordoa daudela. Inkestek diotenez, Europan jendeak nahiago du norbaitentzat lan egin; eta, Estatu Batuetan, aldiz, nahiago dute beren lan propioa izan. Han ekintzailetasunaren mundua askoz zabalagoa da, baina, Europan ere ari da apurka handitzen. Valentzian [Herrialde Katalanak], esate baterako, asko zabaldu da mugimendu hori. Halere, asko gustatuko litzaidake Silicon Valley edo inguru horretan proiekturen bat izatea, oso ona izango litzateke. Ekintzaile guztientzat ametsa da hara joatea.\nAsteko Gaiak 146\nJarraipena edo aldaketa


Film bat bikoizten aritu dira ikastolan | Film bat bikoizten aritu dira ikastolan – iparraldekohitza\nFilm bat bikoizten aritu dira ikastolan\nHazparneko Ezkia ikastolako zortzi ikaslek animazio film baten euskarazko bikoizketak grabatu dituzte bakantzen denboran. Baionako Eztitxu Robles kolegiokoak ere ariko dira tailer berean, euskara lantzeko helburuarekin.\nIkastolako usaiako gelan dira. Sei ikasle lerrokaturik kadiretan, elkarren ondoan jarriak. Parean dute betiko arbela, zinema pantaila bilakaturik; Strike marrazki biziduneko irudiak dituztela begi bistan. Gelaren erdialdean, mikrofonoa. Honen azpian, testuaren euskarazko bertsioa dakarren papera, pulpituan pausaturik. Mikrofonora hurbildu dira lau pertsonaiaren bozak egin behar dituzten antzerkilari gaiak.\nBinahi Akademy Donostiako eskolako Nagore Irizar ukan dute zuzendari Hazparneko ikastolako ikasle boluntarioek. Omiasainduko oporren denboran, astean hiru goizez eta oren pare batez trebatu dira Strike marrazki bizidunari euskarazko ahotsak egiten. Gasteizko GazteFilm gazte eta umeentzako zinema jaialdiak proposatu du esperientzia Ipar Euskal Herriko bi ikastolari luzatzea, lehen aldikoz. Hazparneko Ezkia ikastolako Euskaraz Bizi taldeko burasoek guziz interesgarria ikusi zuten, baita Baionako Eztitxu Robles kolegioak ere. Bere baitarik parte hartu nahi izan duten bederatzi eta hamar urte artekoak dira Hazparnen, bakantzen denbora ikastolara jin direnak sekula egin ez zuten ariketaren lantzera. Ontsalaz, Baionan Atalante zinema gelan egin behar zena, koronabirusagatik, ikastolan egin da.\nZINEMA. Nagore Irizar Hazparneko ikastolako ikasleekin, “Strike” filmaren bikoizketa tailerrean\nNagore Irizar zuzendariak esplikatu du halako ariketa batekin zertara heldu nahi luketen haurrekin: “Helburua da irakurketa lantzea, intentzioa, ikus dezaten zer den produktu bat euskaraz sortzea, film baten bikoizteak daraman prozesu guztia, nola den lantalde ibilmoldea, beraien arteko harremana, eta, batez ere, euskaraz egitea”. Tirria handia ikusi die Ezkiako ikasleei: “Oso kontent daude ikustean egiten duten lana; zerbait egongo dela beraiek egina, sortua”.\nMungo satorraren istorioa\nErresuma Batukoa da Strike animazio filma, eta iaz atera zen. Sator familia baten istorioa kontatzen du. “Mungo sator gaztearen istorioa da. Familian beti meatzariak izan dira, baina Mungoren ametsa da futbolaria izatea. Beldur handia ematen dio batez ere aitari esatea, aita oso harro baitago bere lehenengo semea berekin lehen aldiz lanean hastekoa delako”.\nEz da lan aisita bikoizketa, behar den unean tanko erran behar delako testua. “Gidoia euskaraz idatzita daukagu. Badaukagu erloju bat segundoz segundo badoana, eta haiek apuntatzen dute zein segundotan sartzen den beren esaldia”, erran du Irizarrek. Testuaren arabera irakurtzera lehiatu dira, gehienbat, ikasleak. “Saiatzen dira irakurketa ona egiten; huts egiten dutenean, beren buruarekin haserretzen dira pixka bat. Gustatzen zait esan nahi baitu intentzio handia jarri nahi diotela”. Hondarrean —osasun egoerak uzten badie—, asmoa da zinema areto batera joatea denak, eta zuzenean egitea bikoizketa, landu dituzten zatiekin.\nBegitartea arrai jalgi dira Mae, Antton eta Luzia, grabaketan parte hartu duten hiru lagunak. “Erran ziguten ikastolan izanen zela bikoizketa grabaketa bat, bakantzen denboran”, azaldu du Maek. Zortzik eman zuten izena berehala. “Ez duzu egunero proposamen bat film bikoizketa bat egiteko; xantza handia da”, adierazi du Anttonek. Testua ongi erraten izan dutela lan, hori salatu du Luziak: “Batzuetan, zaila da, zeren eta bada testu anitz”. Irizar zuzendariaren lana eskertu du, bestalde, Anttonek: “Nagorek egiten du ahal duen guzia testua ontsa emateko”. Hirurak arra hasteko prest agertu dira bestaldi baterako.\nHaurren gisan, Irizar ere guziz kontent da esperientziarekin: “Oso pozik nago, zinez, haurrekin gauza hauek lantzeaz; duten borondatea kristorena da. Disfrutatu dute. Nahiko nuke izatea tailer luze-luzeak”. Euskarazko ekoizpenetarako ahal gehiago amestuko lituzke. “Material asko dago, eta oso gauza politak egin daitezke gazteekin. Diru gehiago egongo bazen, gauza gehiago landuko genituzke euskaraz”.\nEuskaraz Biziren rola\nGotorra da Hazparneko ikastola. 132 ikasle eta 98 familia biltzen ditu. Hango buraso da Elixabet Aizagerre eta Euskaraz Bizi batzordekoa; batzordearen bidez jin da film bikoizketako tailerra.\nEuskaraz Bizi, ikastolako lan batzorde bat da, beste batzordeen gisan, ikastolan, etxean eta ikastolatik kanpo antolatu ekitaldietan euskara eginahala biziarazteko. “Helburua da haurra eta bere familia euskal ingurumen batean loratzea”, dio Aizagerrek, “familia euskaldun eta erdaldunek parada izan dezaten euskaraz bizitzeko; euskara ez dadin bakarrik eskolako hizkuntza izan”.\nGarapenarekin, ikastolek bizi duten azken urteetako erronka bati erantzuteko sortu ziren Euskaraz Bizi batzordeak. “Ikastolak irekitzen dira, garatzen dira kopuruan eta familien gehiengo bat erdalduna da. Lan egiten dugu haien integratzeko, baina uste dut Euskaraz Bizik baduela rol bat guraso euskaldunek ere izan dezagun erosotasun edo plazer bat euskaraz bizitzeko ikastolan, etxean eta kanpoko jardunaldietan”. Aizagerrek dio ez dela pentsatu behar bakarrik euskara ez dakiten familientzat dela eginahala.\nHalako bat zaio euskarazko ibilmoldea bermatu beharra eta araberako batzorde berezia ukaitearen beharra. “Behar ote da Euskaraz Bizi batzorde bat ikastola batean? Batzorde hori ez balitz, kasik hobe, batzorde bakoitzak hartuko bailuke funtsez euskaraz egin behar dituela gauzak”. Ardura denena bilaka zedin, funtsean Hitza Hitz tailerrak sortu zituen Ezkiak. Burasoak haurren bila jiterakoan erdarak gaina hartzen zuela ikusirik, kontraerranari buru egiteko eta euskarazko den mendreneko bizi baten bermatzeko, denei proposatu zieten oinarrizko hitzen ikasteko tailerra. Aizagerrek gogoko luke, haatik, euskaldunak ere agertzen balira horietara. “Hitza Hitz tailer horiek euskaldunei ere irekiak dira. Azkenean, Euskaraldiaren rola luke jakiteko norekin euskaraz egin dezakedan, norekin sakondu dezakedan; baina, euskaldunak diren gurasoak ez dira heldu”.\nHoriek horrela, Gaztefilm jaialdiak proposatu boz bikoizketa tailerra parada ezin hobea agertu zaie haurrek euskaraz segi dezaten, Aizagerrek erran duenez: “Ohartzen gara euskara eskolako hizkuntza bilakatzen ari dela, eta haur gehienak itzultzen direnean oporretan etxera ez dutela parada hori euskaraz jostatzeko. Helburua da haurrek eta familiek lotura atxiki dezaten euskararekin; haurra etxera sartuko delarik, kontatuko baitie etxekoei zer egin duen eta abar”.


«Erosketak beharra izatetik aisialdia izatera pasa dira»\n08 urria, 2021 Elkarrizketa 299\nBeasaingo denda zaharrena ez bada, zaharrenetakoa da Aranburu Oinetakoak; 1917ko urrian ireki zuten Florentino Aranburuk eta Manuela Aiestaranek. Familia bereko hiru belaunaldik gidatu dute negozioa. Azkeneko 50 urteetan fundatzaileen biloba Teresita Irizar Aranburuk eraman du, baina erretiroa hartzeko garaia iritsi zaio. Pertsiana jaitsi aurretik eskerrak eman nahi izan dizkie bezero guztiei.\nAranburu Oinetakoak dendak 104 urte bete ditu, Beasainen.\nNire aitona Florentino Aranburu Zubiriak eta Manuela Aiestaran Erauskinek ireki zuten. Aitona, Aginagakoa –Usurbil– zen. Amona, lazkaotarra. Aitona, bere lanbidea ikastera joan zen, Donostiara, Barriola etxera, eta han ikasi zuen zapatak eskuz egiten. Donostian ezagutu zuen amona, zerbitzatzera joanda zegoena. Rogelio Gordon margolariaren etxean lan egin zuen urte askotan.\nElkar ezagutu, Goierrira etorri eta ireki zuten denda 1917. urteko urrian, eta ezkondu ziren 1918an, urtarrilean. Ezohikoa zen hori!\nDenda txiki bat zuten, tailerra ere bertan zuten, mostradore txiki bat ere bai, eta lanerako oinetakoak saltzen zituzten, batik bat, alpargatak, abarkak, gomazko oinetakoak…\nAitonak egiten zituen oinetakoak eskuz. Garai hartako istorio ugari kontatzen zuten. Gogoan dut nola esaten zuten, Azpeitiatik zetorkiola bezero bat, 48 zenbakiko zapatak behar zituena, eta behin, Azpeitiatik bizikletaz etorri, taberna batera joan zerbait hartzera etxera bueltatu aurretik, eta bitartean, bizikletan txintxilika zituen zapata parea lapurtu zizkiotela. Pentsatzen dut garai hartan, behar handia zegoela, eta horren ondorioz.\nDenda bera, asko aldatu al da?\nToki berean egon da beti, baina erreformak egin dira. 50eko hamarkadan egin zuten lehenengo erreforma, beharrak aldatu zirelako; hasi ziren mekanizatuak saltzen, zapatak fabriketan egiten… eta ordura arte, bi erakusleiho txiki edo lehiatila besterik ez zituzten, baina ordutik aurrera bai, erakusleihoa behar izan zuten.\nErakusleihoaz gain, etxeko logela bat erantsi zioten dendari. Ez dut kontatu, garai hartan, dendaren atzeko aldean zegoela familiaren etxea. Eta behean zuten ikuilua.\n«Aitonarengana etorri ziren Senperen zeuden militarrak botak behar zituztela, eta eginarazi egin zizkioten»\n«Izeba egon zenean, erabat aldatu zen martxa. Ez zen oinetakorik egiten eta hasi ziren biajanteak etortzen»\nAitona-amonek erabiltzen zuten material edo oinetakoak gordeta dituzu?\nTresneria eta makinak ditugu. Tresneria dendan bertan ikus daiteke. Bestalde, aitonak egiten zituen zapatak, botak… ere baditut, Borzegiak esaterako. Mendiko bota itxura dute, txahalaren narruarekin egindakoak dira, material sendoa da, eta zola ere narruzkoa zuten, horregatik, irrist ez egiteko, txintxeta modukoak jartzen zitzaizkion zolan.\nZenbat denbora behar zuen horrelakoak egiteko?\nKontatzen zuen, asko egiten zituela, enkarguz, baina ez dakit esaten zenbat denbora behar zuen, asko, seguru!\nNorentzat egiten zituen Borzegiak?\nEtxean entzundako pasadizoa da, gerra garaian, militarren destakamentu bat egon zenean Senpereko lautadan, aitonarengana etorri zirela militarrak, botak behar zituztelako, eta eginarazi ziotela. Horren bueltan, bada istorio bat. Militar haientzat borzegiak egiten, josteko makina matxuratu egin zitzaion, eta pentsatu zuen, aitzakia ona zuela gehiago ez egiteko, baina hala ere ez zen libratu. Kartzelan sartu zuten Beasaingo beste zapatari baten makina ekarri zioten. Aitonak, lanak bukatu eta ondoren, makina hura zaindu eta gorde zuen. Jabea kartzelatik atera zenean itzuli egin zion makina, eta lanean jarraitu ahal izan zuen.\nNoiz arte egin zituen oinetakoak?\nOinetakoak egiten, 50eko hamarkadara arte, eta konponketa lanak egiten 60ko hamarkadara arte. 1962an eskubiko alde guztia paralizatuta geratu zitzaion. Gizajoak, ezin etsi, joaten zen tailerrera, beste eskuarekin, mailua hartu eta hasten zen zerbait egin nahian, baina ezin zuen. 69an hil zen.\nHori baino lehen, zure izeba hasita zegoen dendan lanean…\nIzebak, Juanita Aranburuk, bazeramatzan urte batzuk. 1920an jaio zen, eta esaten zuen 14 urterekin-edo hasi zela dendan. Aitonari pena ematen zion ikasketa gehiago egin ez izana eta irakasle partikular bat ipini zion matematika ikas zezan, negozioari begira.\nIzebak, urte piloa egin ditu dendan, 50 urte bai. Eta behin erretiroa hartuta ere, 87 urte bete zituen arte dendara etortzen zen, nekaezina bera. Esan behar dut, osaba Antonio ere Juanitarekin batera urte batzuetan bertan aritu zela.\nNolakoa zen martxa izebak dendaren ardura zuenean?\nErabat aldatu zen. Izebak nagusiki fabriketan eginiko oinetakoak saldu zituen. Kontuan izan behar da, 60ko hamarkadako desarrollismoa bizi izan zuela, eta gerra ondorengo gabeziak gaindituz, langileek kontsumorako aukerak izan zituztela… Hori dena komertzioan islatzen da.\nGarai hartan, hasi ziren biajanteak etortzen, gaur egun komertziala dena, garai hartan biajantea esaten baizitzaion. Trenez etortzen ziren, eta muestrarioak ekartzeko, trenetik dendaraino etortzeko, karretileroaren laguntza izaten zuten. Tren geltoki guztietan egoten zen karretileroa.\nNik ere ezagutu nituen biajanteak. Baina bakoitza bere kotxearekin etortzen zen, oso elegante jantzita… eta oinetako etxe ospetsuenetakoak, txoferrarekin etortzen ziren. Baina aspaldiko kontuak dira! Ondoren, dendara etorri beharrean, hoteletara etortzen dira muestrarioa erakustera.\nGarai hartan, non zeuden oinetako enpresa garrantzitsuenak?\nBalear Uharteetan, Alacanten… Lanerako oinetakoak eta oinetako arruntagoak, berriz, Zaragozan, Toledon eta Errioxan. Zapatilak eta gomazko oinetakoak ere egiten zituzten Errioxan, baina ez orain ezagutzen ditugunak bezalakoak, beranduago hasi zen hori.\nZure izebaren ondoren, zuk izan duzu negozioaren ardura. Hirugarren belaunaldia zara.\n21 urte nituela, ikasketak utzi eta dendan geratu nintzen, profesionalki. Baina banuen hemengo berri; txiki-txikitatik, erakusleihoak egiterakoan kaxak hausten edo etxeko besteen atzetik zapatak jasotzen nituen…\nNegozioaren ardura hartu nuenerako, ikasia nuen hemengo martxa. Autonomoak normalean oso gaizki ibiltzen gara bajak-eta hartzeko, beraz horrelako egoera iristen bada, zaila da kaleko norbait ekartzea; almazena erakustea momentu batetik bestera ezinezkoa da, aldiz badaukazu etxeko norbait, gutxi gorabehera zurekin lanean noizbehinka ibili dena, hark bai, gaitasuna du hortan sartzeko.\nNolakoa izan da eboluzioa zu egon zaren urteetan…\nOrdutegia, adibidez, 20:00etan istera derrigortuz. 60ko hamarkadan izan zen hori. Aurretik, astelehenetik igandera ia edozein ordutan etortzen ziren bezeroak; dendako atea itxita bazegoen ere, atzeko atea jotzen zuenik ere bazen.\nErosketa ohiturei dagokienez, lehen, familia osoarentzat zapatak erostera etortzen zen jende asko. Guztiak hornituta zeudenean, faktura egin eta pasatzen zitzaien, eta aldi batean ordaindu ezin zuenak, pixkana-pixkana ordaitzen zuen… Hori ere desagertu zen kreditu txartelak erabiltzen hasi ginenean, eta orain, mobilarekin ere ordaintzen dute batzuk! Beste klasiko bat, dendariaren libreta, hori ere desagertzen da kreditu txartelarekin. Bestalde 2000. urtean, dendari gaur duen itxura eman genion.\nZer gehiago aldatu da?\nLehen, bakoitzak bere herrian erosten zuen. Gero, gehienera, ondoko herrira; Beasaindik Ordiziara, edo alderantziz, Lazkaokoak Beasainera… Hori ere begira nola aldatu den! Buru belarri kontsumoan sartu ginenean, hasi ziren merkatalgune handiak zabaltzen, eta jendea batera eta bestera hasi zen mugitzen erosteko. Erosketak, lehen, behar bat betetzeko ziren, gaur egun, aisialdi aukera bihurtu da.\n«21 urte nituela, ikasketak utzita nituen, dendan geratu nintzen, profesionalki. Baina banuen hemengo berri»\n«Bezeroek gurekin izan duten fideltasuna beste batzuekin badute, herrietako dendak mantenduko dira»\nEta saltzeko modua bera ere erabat aldatu da Interneten iritsierarekin.\nHorren aurka ez dago zer eginik. Eta bai, hasi dira herri mailan ere saltoki txikientzat plataformak-eta sortzen, baina guk, dugun espazioa dugu… Gurea bezalako negozioentzat oso zaila da!\nEta hori aldatzea, kontsumo erritmoa etetea, ia ezinezkoa…\nAri dira sortzen poliki-poliki kontsumismo basati hortatik aldendu nahi duen mugimendu bat, baina horri benetan batzeko, konpromiso maila oso handia duen jendea behar da, ingurumenarekin oso sentsibilizatuta daudenak, kontsumo jasangarriaren alde dagoena. Gero eta jende gehiago dago kontsumo eredu basatiaren aurka, baina oso zaila da azken urteetako gurpiletik ateratzea. Gu inoiz ez gara korronte hortan sartu. Saiatu gara bezeroaren beharra asetzen, lehentasuna eman diogu beti erosotasunari, kalitateari, oinak zaintzeari…\nGauzak horrela izanda ere, 104 urte bete dituzue, eta erretiroa hartzeko adina iritsi zaizulako jaitsiko duzu pertsiana.\nBai, hala da eta oso pozik nago! Pozik, lanak ondo egin izanaren sentsazioa dudalako, eta oso harro, historia handiko negozioari jarraipena eman diodalako. Dena den, nostalgia ere badut, noski!\nAgurtzeko momentua iritsi da…\nUrte hauetan guztietan dendara gerturatu diren beasaindarrei eta inguruko herrietakoei, eskerrik asko! Haiek gabe ez ginen 104 urte betetzera iritsiko. Haiei esker jarraitu dugu hemen. Gurekin izan duten fideltasuna badute, herrietako dendak mantenduko dira, zeren, dendarik gabe, herriak hil egingo dira. Norkbere inguruan erosten badu, herriak bizirik jarraituko du!\nOinak dira gorputzaren euskarri\nErretiroa hartzeko garaia du Teresita Irizar Aranburuk (Beasain, 1956), eta laster jaitsiko du Aranburu Oinetakoak Beasaingo denda historikoaren, herriko denda zaharrena denaren pertsiana. Egindako lanagatik «pozik» eta familiaren negozioak 104 urte bete dituela esan dezakeelako «harro», bizitzako kapitulu garrantzitsuenetako bat itxi, eta berri bati hasiera emango dio.\nLehenengo Mundu Gerraren garaiak ziren Aranburu oinetakoak denda ireki zutenean; «ez ziren garai errazak, ez!». Denbora ere polikiago igarotzen zela irudi zezakeen garaia zen; moda kontuetan behintzat bai, benetako ‘slow fashion’-aren aroa zen.\nOrdutik, asko baino gehiago aldatu dira gauzak; Beasaingo kaleak, Aranburu oinetakoak denda bera, produktua, saltzeko modua… Hala izanda ere, betiko esentzia galdu ez duen horietakoa izan da. Horretan saiatu dira behintzat Teresita bera eta bertan lan egin duten familiako aurreko bi belaunaldiek.\nDenda etxea ere bazen garaiak ezagutu dituzte, eta horrek betiko balio du; negu gorrian, eskuak hotzak apurtzeko puntuan, bezeroak sukalderaino sartu eta amona Manuelak sutan zuen eltzeko salda eskaintzen zien garai haietakoak. Bezeroak benetan zaintzen ziren, eta ez zen egiten konpententziara joango ziren beldur, ez! Egiteko beste modu bat zen.\nBezeroak, eta haien oinak mimatu dituzten tokia; askotan ahazten den zerbait bada ere, oinak dira belaunak, aldakak, bizkarra… gorputz guztia eusten dutenak. Aranburu oinetakoak zapata denda soil bat baina askoz gehiago ere izan dela, ez dago zalantzarik.\n« Aisialdian, aisia\nGoiBerri 437. zenbakia [pdf] »


Andoni Iruretagoiena 'Izeta VI.a': «Txapel honetan garrantzi itzela izan du 'crossfit'-ak» | Kirola | Berria\nAndoni Iruretagoiena 'Izeta VI.a'. Herrikirolaria\nAtseden hartzeko eta txapela lagunekin ospatzeko aprobetxatu ditu azkeneko bi egunak Andoni Iruretagoiena Izeta VI.a-k (Aia, Gipuzkoa, 1993). Hain zuzen ere, hori egin nahi du hurrengo asteetan ere: atseden hartu eta etxekoekin egon. «Nahikoa egin dute ni aguantatzen azken urtean».\nPixkanaka ari naiz buelta ematen. Bi egun izan ditut atseden hartzeko, eta igartzen da. Igandean, txapela ospatzeko eguna izan zen: parranda pixka bat egin genuen. Gaur [atzo], jai dudanez, atseden hartzeko aprobetxatuko dut.\nTelebistan ikusi duzu proba?\nOraindik ez, baina ikusiko dut, ziur.\nLehian ari zinela, zer sentipen izan zenituen?\nOso gaizki hasi nintzen harriarekin, oso lotuta, nerbioak jota. Giza probako bigarren plazan hasi nintzen nerbioak gainetik kentzen. Aizkorarekin lanean hasi eta oso sentipen onak izatea; biak bat izan ziren.\nFaborito zinen apustu guztietan. Horrek presioa eragin zizun?\nBai. Sailkapenean laugarren denbora egin izan banu, presio txikiagoarekin ekingo nion finalari, baina, lehena izan nintzenez, jendeak faboritotzat jo ninduen, eta horrek presioa eragin zidan. Hori gutxi balitz bezala, iaz gertatu zitzaidana zegoen: ez nintzen sailkatu banakako finalerako, eta kolpe handia hartu nuen. Binakakoa irabazita, pixka bat arindu nuen min hori, baina, banakakoan nagusituta, arantza atera dut barru-barrutik.\nArazoak arazo, beti joan zinen aurretik zure txandan. Horrek ere lagunduko zizun, ezta?\nBai, noski. Ederra da une oro aurretik joatea. Uste nuen, agian, aizkoran Josebak [Otaegi] eta Iñakik [Errazkin] estutuko nindutela, baina abantaila polita lortu nuen, eta, gero, eutsi egin nion.\nNoiz esan zenion zeure buruari «hau bideratuta dago»?\nHori ezin da inoiz jakin, beti baitago arriskua giharretatik sufritzeko eta txakalaldi bat izateko. Baina, nire kalkuluen arabera, kana-erdiko erdi baten aldearekin korrika hasiz gero, aukera asko izango nituen txanda irabazteko. Txandakideak aizkolari handiak izan arren, alde handia zen. Zorionez, aurreikuspenak bete ziren, eta txanda irabazi nuen.\nJulen Gabirondo nagusitu zen aurreneko txandan, 35.42ko marka eginda. Erreferentzia hori kontuan hartuta jardun zinen?\nBada, egia esan, osabak [Jose Ramon Iruretagoiena Izeta II.a] ez zizkidan erreferentzia asko eman. Are gehiago, bukatu nuenean ez nekin zer denbora egin nuen. Nik nire lanean izan zuen arreta osoa, besteena kontuan hartu gabe.\nZer pentsatu zenuen 33.29ko marka egin zenuela ikusi zenuenean?\nOso harrituta geratu nintzen. Oso denbora polita da.\nEz zenuen espero?\nEz. 34 minuturen bueltan ibiltzeko esperantza nuen, baina ez nuen inondik inora espero 34 minututatik jaistea, are gehiago muga horri minutu erdi jatea. Egur ederrak ziren, gozatzeko modukoak, eta horrek lagundu zuen.\nIndarrak ondo neurtuz aritu zinen? Ikusgarriak izan ziren plazari eman zenizkion azkeneko bi itzuliak.\nOso eroso egin nuen korrikako saioa: Josebaren atzean eustera mugatu nintzen. Banekien hari eutsiz gero nirea izango zela txapela. Indarra banuen erritmoa bizitu eta Josebari aurrea hartzeko, baina ez zuen merezi Josebari hori egitea. Horregatik, azken bi itzuliak bakarrik egin nituen lasterketa bizian.\nHalako proba gogor batean, gozamenerako tokirik badago?\nBai. Ni, adibidez, oso gustura aritu nintzen aizkoran. Oso egur aproposak ziren, ederrak.\nBitan irabazia zenuen txapela binaka. Oso ezberdina da banaka aritzea?\nBai. Batetik, binaka, txandaka aritzen zara. Bestetik, entrenamenduak ere oso ezberdinak dira. Nire ustez, gehiago estutzen da binakakoan banakakoan baino: bete-betean aritzen zara zure txanda denean. Banaka, ordea, ezin duzu bete-betean aritu; bestela, nekatu egiten zara. Banaka, pultsazioak baxuagoak dira.\nTxapelaren atzean lan handia dago?\nIzugarrizko lana egin dut, eta horretan garrantzi itzela izan du gimnasioko lanak, crossfit-ak.\n«Ez naiz harri-jasotzailea, ezta aizkolaria ere. Kirolari osoa naiz ni». Zuk esana da.\nEta hala da. Adibidez, finaleko lan bakar batean ere ez nintzen izan onena. Erregularra izan beharra dago, eta indarrak ondo neurtu, gorabeherarik ez izateko. Lasaixeago joanda ere irabaz daiteke.\nGimnasioko lanaren garrantzia ere azpimarratu duzu.\nNiretzat oso garrantzitsua da, are gehiago pentatloia prestatzeko. Eskola zaharreko herri kirolarien aldean, saiatzen naiz harria eta aizkora ahal den gutxien hartzen, eta giharrak lantzeko ariketa asko egiten.\nGiro polita egon zen. Pentatloia indarra hartzen ari da?\nBai. Oso kirol polita da, konpletoa. Gazteak aspertu egiten dira ordubeteko aizkora saioak ikusita, eta halako diziplinak erakargarriagoak egiten zaizkie. Xarma berezia du pentatloiak.\nOrain, atseden hartu nahi dut, eta gertukoekin egon. Gero, Hirugarren Mailako Aizkora Txapelketa prestatuko dut.\nApusturen bat egiteko gogoz zaude?\nApustuak lan handiak dira, eta orain atseden hartu nahi dut. Apustua bota nahi didanari kasu egingo diot, baina, gaur-gaurkoz, ez dut burua horretan.


Maria Angeles Zugarramurdi, musikagile eta abeslaria:“Sormenak bultzatu nau jaio gabeko abestiak kon | bidasoamedia\nZergatik erabaki zuen disko bat kaleratu nahi zenuela? Pertsona guztiek ahalmen ezberdin bat dugun aldetik, nik konposatzeko ahalmena dut. Diskoaren abestien letrak %100ean nik konposatu ditut eta nik neuk abesten ditut. Inspirazio puntua duela 9 urte inguru iritsi zitzaidan, nire alabak haurdun zegoela iragarri zidanean.\nErraza izan da diskoa kaleratzeko lana? Nire kontu lan egin dudanez kostu guztiak nire gain hartu ditut. Proiektu oso luzea da, haur baten sorreratik heldurainoko prozesua biltzea baitu helburu. Abesbatzetan eta taldean abesteko ohitura dudan arren, bakarka aritzea gogorra eta arraroa izan da.\nZure ingurukoen babesa jaso duzu? Familia eta ingurukoen animoak behar izan ditut eta asko eskertzen ditut, baina, bereziki eskerrak eman nahiko nizkieke Idoia Genua eta Ainara Mayari.\nOlerkigintza eta musikagintzan duzun esperientzia baliagarria izan zaizu? Jende askok aurkakoa uste duen arren, nire ustez ez da solfeorik jakin behar abestiak konposatzeko. Sormenak bultzatu nau jaio gabeko abestiak konposatzera. Letra idazteko, ordea, gaia menperatzea beharrezkoa da, melodiekin elkartu ahal izateko.\nZer bildu duzu proiektuaren lehen fase honetan? 13 abestiz osatutako aurkezpen CD bat prestatu dut, baina, Durangoko azokakoa 36 abestiz osatutako disko bikoitza izango da. Ama eta amatxi izateaz gain, haurrez inguratuta egon naiz nire bizitzan zehar eta bizipen positiboak biltzen saiatu naiz disko honetan. Hala ere, diskoan bildutakoak ez dira nire bizipenak bakarrik, edozein identifikatuta senti daiteke.\nZein arlotan espero duzu baliagarria izatea zure lana? Gai aski zabala denez, arlo askotan erabilgarri izatea espero dut. Haur edo nerabeekin lotura duen edonorentzat eta, orokorrean, gizarte guztiarentzat.\nZenbat denbora eskaini diozu lan honen sorrerari? Ezinezkoa da ordu guztiak zenbatzea, izan ere, konposatzea inspirazioaren arabera egiten da eta hori egun batetik bestera aldatzen da. Guztira 9 urte behar izan ditut diskoa sortzeko, tarteka lan egin dudalako, inspiraziozko momentu libreak aprobetxatuz.\nNon eskuratu daiteke diskoa? Kaleratzen dudan lehen produktuk fisikoa izanik eta oraindik diskoetxeekin hitz egin ez dudanez, momentuz, ez da dendetan salgai egongo. Bestalde, burokrazia handia eskatzen duen prozesua denez, azoketan edo nirekin kontaktuan jarriz lortu ahalko da.\nZein gai jorratu nahiko zenituzke zure hurrengo lanetan? Nire lana zabaltzen jarraitzea gustatuko litzaidake, orain ereindako haziaren fruituak etorkizunean jaso ahal izateko. Hurrengo lanetan ume eta gazteen faseak lantzen jarraitu nahiko nuke.


Nafarroako Enplegu Zerbitzuak eta CENIFER zentroak bioeraikuntzako ikastaroa sustatu dute. Noticias de Navarra\nLunes, 27 de Marzo de 2017 - Actualizado a las 20:55h\nNafarroako Enplegu Zerbitzuak – Nafar Lansarek, CENIFER Energia Berriztagarrien Zentro Nazionalaren bitartez, Bioeraikuntzaren arloko lanbide heziketako ikastaro pilotua sustatu du;bioeraikuntza da material naturalak eta bertakoak bakarrik (hala nola, harria, lurra, lastoa, adobea, karea eta egurra) erabiltzen dituen eraikuntza-modalitatea.\nEspainian Bioeraikuntzari buruzko berariazko ikastaro ofiziala antolatzeko egiten den lehen saiakera da. Iñaki Uria arkitekto bioklimatikoak zuzenduko du ikastaroa, eta Estatu osoko erreferentziazko irakasleek emango dute.\nNafar Lansarek eta CENIFER zentroak dagoeneko ireki dute ikastaro pilotu horretan izena emateko epea;doakoa da, eta maiatzaren 9an hasi eta irailaren 8an amaituko da. Lizason (Ultzama) izango da ikastaroa, Ultzama Fundazioarekin lankidetzan. 20 plaza daude, eta lehentasuna izango du eraikuntzako gremioetako langabeek.\nBehin edukiak aztertu ondoren, CENIFER zentroaren helburua da, energia berriztagarrien arloan trebatzeko nazio mailako erreferentziazko zentroa den aldetik, Prestakuntza-espezialitateen Katalogo Nazionalean sartzea eta Estatu osoko eraikuntzako langileak zein irakasleak trebatzen edo birziklatzen hastea.\nHorrela, Nafar Lansarek eta CENIFER zentroak aurrea hartu diote gai horretan trebatzeko dagoen gero eta eskari handiagoari;eskari hori handitzen joatearen arrazoia da gero eta handiagoa dela ingurumenaren eta energia-eraginkortasunaren inguruko kontzientzia ere, Nafar Lansareko Gaitasun Profesionalen Garapenaren zerbitzuko zuzendari Ignacio Catalanek eta CENIFER zentroko teknikari Alberto Diazek prentsaurrekoan azaldu dutenez.\nProiektu pilotua: Lizason barraskilo itxurako eraikin bat eraikitzea\nUltzama Fundazioarekin lankidetzan egingo da ikastaro hori;Ultzama Fundazioa garapen jasangarriarekin lotutako arloa bultzatzen ari da Lizason. 2013ko irailean jarri zuen abian bere Abeltegi Eskola;eskola horren bitartez, ikastetxeak, familiak eta, oro har, turistak sentsibilizatzen ditu lehen sektoreak (animaliak, mami-tailerrak, 0 kilometro elikagaiak), ekologiak eta permakulturak duten garrantziari buruz.\nFundazioak bere buruari jarri dion helburu bat da janari osasungarriei buruzko nazioarteko proiekzioa izango duen munduko lehen "slow food" eskola eraikitzea. Eraikin nagusiak barraskilo itxura izango du, eta 225 metro koadrokoa izango da.\nIkastarorako onartzen dituzten pertsonek, bioeraikuntzako irizpideekin eraikin oso bat eraikitzen ikasiko dute. Hain zuzen ere, ikasgela-jantoki erabilera izango duen eraikinaren zati nagusia (barraskiloa) eraikiko dute, 200 metro koadro baino gehiago izango dituena (ikasgela-jantokia, sukaldea, komunak eta zerbitzurako beste gela batzuk) eta 25 lagunentzako edukiera.


Hartz hau “neska” ala “mutila” da? Zer esango zenuke zuk? – Guraso.eus\nHartz hau “neska” ala “mutila” da? Zer esango zenuke zuk?\n2019-11-11\tAmelia Barquin\tIruzkinik ez\nAmelia Barquinen Kinka blogetik ekarri dugu idatzi hau.\nEta zure inguruko umeek zer esango lukete, zure ustez? Ipuinen ilustrazioen kode bitarrak barneratuta izango dituzte jada?\nInterneten bilatu dut hartz baten ilustrazioa –irudi eskematiko eta ez humanizatu bat–, eta goikoa aukeratu dut. Irakurle, esan zintzo: arra ala emea iruditu zaizu lehen begi-kolpean? Edo egin dezagun beste modu batean nahi baduzu: pertsona izena jarri behako bazenio, zein aukeratuko zenuke? (Horrek ere pista eman dezake; alegia, zuk oharkabe egindako kategorizazioa azaleratu dezake).\nNire hipotesia da ar moduan irakurriko dutela pertsona gehienek –eta ume gehienek–, nahiz eta ez dagoen horretarako iradokizunik ilustrazioetan. Azken finean hori da ikasi duguna, ezta? Neutroa dena maskulinoa da; femeninoa markatua da: alegia, femeninoa izateko markaren bat erakutsi behar du (begizta bat?, lepoko bat?, betileak?, irribarre bat?…).\nAurreko artikulu batean azaltzen nuen bezala, Adela Turinekin ikasi genuen haur literaturaren irudiak analizatzen, genero estereotipoen arloan hain zuzen. Turinek ohartarazi zigun umeek berehala barneratzen dituztela ipuinetan dauden estereotipoak, eta aurrerantzean berehala errekonozitzen dituztela. (Ikusi, adibidez, bere artikulua “Aprender a descifrar las imágenes destinadas a los niños y niñas”, Congreso internacional Sare 2005 “Niñas son, mujeres serán”, Emakunde, 2006, 89-104 orrialdeak. Hemen aurkitu daiteke).\nEgin nahi duzu aproba etxeko umeekin eta goiko hartza erakutsi, ikusteko ea ilustrazioen kode bitarrak –alegia, genero estereotipoak– barneratu dituzten jada?\nNahi baduzu, ariketa apur bat harago eraman dezakezu. Jarraian irudi batzuk proposatzen dizkizut: animalia bakoitzaren generoa galdetu ahal duzu (nagusiei, umeei), edo izen bat jartzeko eskatu, ea zer gertatzen den:\nLehenengo hartza eta bigarrena berdinak dira eta ez daukate markarik. Hiru, lau eta bosgarrenari, berriz, zerbait gehitu diet: betileak, irribarrea, aho haserretua. Zein dira zure hipotesiak? Zer esango dizute umeek, zure ustez?\nBigarren irudia ere markarik gabe utzi dut zuk nahi duzun gehigarria jartzeko, alegia, esperimentatzeko eta zure solaskideei galdetu ahal izateko.\nOndoren beste bost hartz daude (Adela Turinen aipatutako artikuluan agertzen diren bezalaxe). Bat besaulkian eserita, beste bat besaulkian etzanda, hurrengoa amantalarekin eta azkenak egunkaria irakurtzen, bat lepoko batekin eta bestea lepokorik gabe. Animalia horiek humanizatuago daude aurrekoak baino eta aukera ematen digute geure buruari zera galdetzeko: zeren arabera pentsatzen dugu guk –eta gure inguruko umeek– batzuk arrak direla eta beste batzuk emeak? Galdetuiozu zure solaskideari zergatik jarri dion genero jakin bat hartz bakoitzari.\nEdozein kasutan ere, nire hipotesia da umeek guk uste/nahi baino barneratuago dauzkatela estereotipoak, baina ikus dezagun zer gertatzen den…\nAnimatzen bazara etxekoekin, lagunekin, senideekin, inguruko umeekin (3-8 urtekoak)… ariketa egiten, partekatu emaitza gurekin, mesedez!\nIruzkinik ez "Hartz hau “neska” ala “mutila” da? Zer esango zenuke zuk?"


BERRIGUNE maiatzean. Birziklatzeari buruzko balizko negozio-ideiak — IMH\nBERRIGUNE maiatzean. Birziklatzeari buruzko balizko negozio-ideiak\n2013/05/07 00:00:00 GMT+2\nBERRIGUNE maiatzean. Birziklatzeari buruzko balizko negozio-ideiak Proiektu eta nahiei ibilbidea emateko doako topagune honetan, maiatzaren 14, 16, 21 eta 23 Birziklatzearen gaia lantzeko pertsona zein enpresa interesatuek eman dezakete izena. https://www.imh.eus/eu/albisteak/berrigune-maiatzean-birziklatzeari-buruzko-balizko-negozio-ideiak https://www.imh.eus/eu/albisteak/berrigune-maiatzean-birziklatzeari-buruzko-balizko-negozio-ideiak/@@download/image/13_proiektuak_berrigune_maiatza.jpg\nProiektu eta nahiei ibilbidea emateko doako topagune honetan, maiatzaren 14, 16, 21 eta 23 Birziklatzearen gaia lantzeko pertsona zein enpresa interesatuek eman dezakete izena.\nAPIRILAren 14, 16, 21 eta 23an\nPasa den mendeko hirurogeita hamarkadaren ondoren, eta aurrerapen teknologikoak eragindako ekoizpen ugariaren ondorioz datorkigu birziklatzearen beharra.\nSortutako hondakinak ezabatzeko beharra, ozono geruzaren hondatzea eta ingurumenaren inguruko kezkek behar hau gorpuzten joan zaigu.\nGaur arte ez dugu inoiz izan horrenbeste informazio hainbat materialeen inguruan, eta orain ditugun hainbeste sentiberatze kanpainarik ez da aurretik ezagutu. Hala ere, erronka teknologiko zein gizarte mailakoak dakartzan gaia da, eta puri-purian dagoena.\nBERRIGUNEn birziklatzearekin zerikusia duten alderdi guztiak birpasatuko ditugu, indarrean dagoen araudiarekin hasi, egun kontutan hartutako hondakinen birziklatze maila ezberdinen analisia eginez ondoren; birziklatzearen bideragarritasun ekonomikoa eta ekar dezakeen balizko aurrezpen energetikoa, bere etapak, hondakinen sailkapen orokorra, birziklatzearen egoera eta aurreikuspenak Europan, estatu mailako enpresagintzaren aktualitatea eta erabiltzen den teknologia; eta bitxikeri bezala, plastikozko tapoien biltze selektiboaren zergatia ezagutzeraino.\nBERRIGUNEren filosofiarekin bat, negozio balizko ideiak izan daitezkeen maila globaleko eta bertako hurbileko erronkak identifikatuko dira.\nBerriguneren ekaina eta uztaileko saioak...